iDNA Genomics - Προσωπικά Δεδομένα\nΘα θέλαμε να σας ενημερώσουμε ότι για την iDNA Genomics, η προστασία των προσωπικών δεδομένων των πελατών μας έχει πρωταρχική σημασία. Για το λόγο αυτό λαμβάνουμε τα κατάλληλα τεχνικά και οργανωτικά μέτρα, για να προστατέψουμε τα προσωπικά δεδομένα που επεξεργαζόμαστε και να διασφαλίσουμε ότι η επεξεργασία των προσωπικών δεδομένων, πραγματοποιείται πάντοτε σύμφωνα με τις υποχρεώσεις που τίθενται από το νομικό πλαίσιο, τόσο από την ίδια την εταιρία, όσο και από τρίτους, που επεξεργάζονται προσωπικά δεδομένα, για λογαριασμό της εταιρίας.\nΟ Γενικός Κανονισμός για την Προστασία των Προσωπικών Δεδομένων (General Data Protection Regulation – GDPR) 2016/679, αποτελεί το νέο κανονιστικό πλαίσιο της Ευρωπαϊκή Ένωσης (ΕΕ) στον εξεταζόμενο τομέα. Αντικείμενο του νόμου είναι η θέσπιση των προϋποθέσεων, για την επεξεργασία δεδομένων προσωπικού χαρακτήρα, προς προστασία των δικαιωμάτων και των ελευθεριών των φυσικών προσώπων και ιδίως, του δικαιώματος προστασίας προσωπικών δεδομένων.\nΠοιά δεδομένα θα χρησιμοποιηθούν από την εταιρία;\nΟνοματεπώνυμο για την έκδοση απόδειξης λιανικής πώλησης\nΔιεύθυνση για την αποστολή και παραλαβή της συσκευασίας\nΕmail για την αποστολή των αποτελεσμάτων\nΗμερομηνία γέννησης και φύλο ΜΟΝΟ σε περίπτωση που ο ενδιαφερόμενος αποδέχεται την ανώνυμη χρήση των αποτελεσμάτων του για ερευνητικούς σκοπούς\nΔεδομένα υγείας ειδικής κατηγορίας (π.χ. γενετικά και βιομετρικά δεδομένα).\nΠληροφορίες πληρωμής, πληροφορίες τραπεζικών καρτών/λογαριασμών.\nΠοιός ο σκοπός επεξεργασίας των προσωπικών δεδομένων;\nΝα παρέχει τις υπηρεσίες που μας αναθέτετε και επιθυμείτε να λάβετε από εμάς, όπως για παράδειγμα, η αγορά προϊόντων και υπηρεσιών και κατά συνέπεια, η εκπλήρωση των συμβατικών μας υποχρεώσεων, στο πλαίσιο αυτό.\nΝα αναλύσει και να χαρακτηρίσει το δείγμα που υποβλήθηκε στο εργαστήριο, καθώς και να διεξαγάγει και να ερμηνεύσει τα αποτελέσματα των γενετικών αναλύσεων, προς περαιτέρω ανάλυση και γνώση δική σας, όπως και για σκοπούς επιστημονικής έρευνας (ή στατιστικούς σκοπούς).\nΝα επικοινωνήσει μαζί σας, σχετικά με πιθανό δικό σας αίτημα, καθώς και να σας αποστείλει τα αποτελέσματα των γενετικών αναλύσεων.\nΠροσωπικά δεδομένα συλλέγονται όταν δημιουργείτε λογαριασμό στον ιστότοπο www.idnagenomics.com, τον οποίο διαχειρίζεται η iDNA Genomics. Κατά τη δημιουργία λογαριασμού μπορεί να σας ζητηθούν περισσότερα στοιχεία, ωστόσο τα ελάχιστα για τη σύναψη και εκτέλεση της σύμβασης θα έχουν τη σήμανση υποχρεωτικού πεδίου.\nΓια τη δημιουργία λογαριασμού χρειάζονται, υποχρεωτικά, τα ακόλουθα προσωπικά στοιχεία: Ονοματεπώνυμο, Ταχυδρομική Διεύθυνση, Ταχ. Κώδικας, Νομός, Πόλη, Περιοχή, Χώρα, Σταθερό Τηλέφωνο και η Ηλεκτρονική σας Διεύθυνση (e-mail address). Στην συνέχεια θα πρέπει να ορίσετε τον προσωπικό σας κωδικό (password), επιβεβαιώνοντας τον δύο φoρές. Για την ολοκλήρωση της εγγραφής σας, θα πρέπει , αφού διαβάσετε τους όρους χρήσης, να επιλέξετε το checkbox (κουτάκι) στην επιλογή "Συμφωνώ" και να συμπληρώσετε το κείμενο, για την επαλήθευση της εγγραφής σας.\nΟ χρήστης δεν θα πρέπει να κοινοποιεί σε τρίτους τον προσωπικό του κωδικό, ούτε και να τον φυλάσσει σε ηλεκτρονική ή έντυπη μορφή, για να αποτρέψει οποιαδήποτε μη εξουσιοδοτημένη χρήση. Σε περίπτωση γνωστοποίησης του προσωπικό κωδικού σε τρίτους, ο χρήστης έχει την υποχρέωση να ενημερώσει άμεσα την iDNA Genomics μέσω του ιστότοπου της www.idnagenomics.com. Σε περίπτωση διαρροής στοιχείων, η iDNA Genomics δεν φέρει καμία ευθύνη, εφόσον δεν έχει προηγουμένως ενημερωθεί, για την παράνομη χρήση των στοιχείων αυτών.\nΕπίσης, δημιουργώντας λογαριασμό στο e-shop μας, μπορείτε να επεξεργαστείτε τα δεδομένα, να προσθέσετε ή να αφαιρέσετε στοιχεία. Τα στοιχεία αυτά θα χρησιμοποιηθούν, για να γίνεται η διαδικασία ολοκλήρωσης της παραγγελίας πιο εύκολη, κάθε φορά που θα επισκέπτεστε το e-shop μας και επιλέγετε να είστε συνδεδεμένοι.\n3. Αποστολή ενημερωτικού και διαφημιστικού υλικού/εταιρικά νέα\nΣτα πλαίσια του έννομου συμφέροντος της iDNA Genomics να δημιουργεί αγοραστικό ενδιαφέρον για τα προϊόντα και υπηρεσίες της, ενδέχεται να επεξεργαζόμαστε πληροφορίες, που είναι δημοσιευμένες στο διαδίκτυο, σε μηχανές αναζήτησης και social media εφαρμογές (Google, LinkedIn, Facebook, Twitter, Instagram), με σκοπό τη δημιουργία εξατομικευμένης προώθησης κι ενημέρωσης του δυνητικού πελάτη, μέσω τηλεφώνου ή/και e-mail για τον παραπάνω εμπορικό σκοπό. Νομική βάση αποτελεί η οικειοθελής δημοσίευση πληροφοριών σας σε μηχανές αναζήτησης και η εγγραφή σας σε υπηρεσίες social media, όπου λαμβάνονται ως ρητή συναίνεση για δημοσίευση πληροφοριών, ανάλογα με τις ρυθμίσεις των εφαρμογών που εσείς διαχειρίζεστε.\n4. Προσωποποιημένη ενημέρωση (profiling)\nΘέλοντας να σας προσφέρουμε την καλύτερη δυνατή εμπειρία, τα προσωπικά δεδομένα που συλλέγονται από τον ιστότοπο μας, ενδέχεται να χρησιμοποιούνται για αποστολή προσωποποιημένων ενημερώσεων, εφόσον έχετε δώσει τη συγκατάθεσή σας, υπό τις συγκεκριμένες προϋποθέσεις που θέτει το νομικό πλαίσιο. H προσωποποίηση βάσει των αναγκών και των προτιμήσεών σας (profiling) προκύπτει από τα στοιχεία που αντλούμε από τα προσωπικά σας δεδομένα, όπως το επάγγελμα, η περιοχή κατοικίας κλπ., καθώς και βάσει των αγορών που πραγματοποιείτε.\n5. Κατάρτιση Προφίλ\nΜε την κατάρτιση προφίλ νοείται οποιαδήποτε μορφή αυτοματοποιημένης επεξεργασίας δεδομένων προσωπικού χαρακτήρα, που συνίσταται στη χρήση δεδομένων προσωπικού χαρακτήρα, για την αξιολόγηση ορισμένων προσωπικών πτυχών ενός φυσικού προσώπου, ιδίως για την ανάλυση ή την πρόβλεψη πτυχών, που αφορούν τις προσωπικές προτιμήσεις και τα ενδιαφέροντα ή τις μετακινήσεις του.\nΣας ενημερώνουμε ότι λαμβάνει χώρα κατάρτιση προφίλ για σκοπούς εμπορικής προώθησης, όταν δίνεται τη συγκατάθεση σας να λαμβάνετε ενημερώσεις σχετικά με τις υπηρεσίες μας και τις προσφορές μας, εξατομικευμένες στις προσωπικές σας προτιμήσεις κι ενδιαφέροντα.\nΜε ποιό τρόπο διασφαλίζεται η εμπιστευτικότητα και προστασία των προσωπικών σας δεδομένων;\nΗ επεξεργασία των δεδομένων προσωπικού χαρακτήρα είναι εμπιστευτική και η εταιρεία λαμβάνει όλα τα εύλογα απαραίτητα τεχνικά και οργανωτικά μέσα, για να εξασφαλίσει την εμπιστευτικότητα και προστασία τους. Τα δεδομένα προσωπικού χαρακτήρα υποβάλλονται σε επεξεργασία από εξουσιοδοτημένο προσωπικό και συνεργάτες της εταιρείας\nΠοιός επεξεργάζεται τα προσωπικά μου δεδομένα;\nΕπίσης τα δεδομένα αυτά είναι προσβάσιμα σε εταιρείες υποστήριξης και marketing του e-shop, όπου η iDNA Genomics διασφαλίζει την προστασία τους.\nΠόσο καιρό θα βρίσκονται τα προσωπικά μου δεδομένα στη διάθεση της εταιρίας;\nΣύμφωνα με την υφιστάμενη νομοθεσία, ο χρόνος διατήρησης των προσωπικών δεδομένων παρατείνεται μέχρι 20 έτη (Άρθρο 5 παράγραφος 1, στοιχείο ε και αιτιολογική σκέψη 39 του ΓΚΠΔ).\nΠοιά είναι τα δικαιώματα μου σε θέματα προστασίας δεδομένων;\nΜπορείτε να υποβάλετε αίτημα στην εταιρεία iDNA Genomics εάν θέλετε να έχετε πρόσβαση, να διορθώσετε, να διαγράψετε ή να περιορίσετε την επεξεργασία των δεδομένων σας ή άλλων σχετικών πληροφοριών. Έχετε το δικαίωμα να αντιταχθείτε στη μεταποίηση και στη μεταφορά δεδομένων, καθώς και το δικαίωμα ανάκλησης της συγκατάθεσής σας.\nΠού θα μπορούσα να απευθυνθώ για περισσότερες πληροφορίες;\nΓια οποιαδήποτε πληροφορία θα μπορούσατε να επικοινωνήσετε με την εταιρεία iDNA Genomics στο τηλ: 211-1021821 ή μέσω e-mail στην ηλ. διεύθυνση: info@idnagenomics.com.


Παναθηναϊκος: Δήλωση «βόμβα» για τους ξένους διαιτητές του ντέρμπι! • NewsPAO 16/11/2015\n16/11/2015\tΠοδόσφαιρο - Παναθηναϊκός | Νέα, Ειδήσεις & Μεταγραφές Δεν επιτρέπεται σχολιασμός στο Δήλωση «βόμβα» για τους ξένους διαιτητές του ντέρμπι!\nΔήλωση «βόμβα» για τους ξένους διαιτητές του ντέρμπι!\nΜια δήλωση βόμβα έκανε στο SPORTIT το επίτιμο μέλος της FIFA (fifa honorary member), Μάνος Μαυροκουκουλάκης για το θέμα που έχει δημιουργηθεί τις τελευταίες ημέρες για τον ορισμό ξένου διαιτητή στο ντέρμπι Παναθηναϊκός – Ολυμπιακός.\nΟ επί σειρά ετών αντιπρόεδρος της ΠΑΕ Παναθηναϊκός και υψηλόβαθμο στέλεχος της UEFA, όταν κλήθηκε να σχολιάσει το θέμα τόνισε: «Αυτοί που ελέγχουν το ποδόσφαιρο στην Ελλάδα μπορούν να ελέγξουν και τους ξένους διαιτητές, οπότε θα βρεθεί τρόπος να βάλουν έναν ‘’ευκολόπιστο’’ διαιτητή. Δεν δέχομαι καμία αντίθετη άποψη επ” αυτού και όποιος την πει θα είναι Καραγκιόζης».\nΟ Μάνος Μαυροκουκουλάκης, ο οποίος γνωρίζει πολύ καλά πρόσωπα και πράγματα στο ελληνικό και στο ευρωπαϊκό ποδόσφαιρο αναφέρθηκε και στη νομιμότητα του ορισμού ενός ξένου διαιτητή. «Νομικά η Λίγκα μπορεί να στείλει ένα τέτοιο αίτημα στην ΕΠΟ και με την σειρά της στην UEFA επικαλούμενη λόγους ασφαλείας, βίας, κρίσης και έτσι να μπορέσει να φέρει ένα ξένο διαιτητή».\nΤέλος ερωτηθείς εάν στο παρελθόν που υπήρξαν ξένοι διαιτητές στην Α’ Εθνική αν δημιουργήθηκαν προβλήματα είπε: «Τότε γινόντουσαν τραγελαφικές καταστάσεις, έφερναν διαιτητές από την Αίγυπτο και τους βάφτιζαν διεθνείς. Ωστόσο δεν έχει κανένα νόημα να αναφερόμαστε στο παρελθόν, όταν τα πράγματα είναι έτσι ακριβώς όπως τα ανέφερα στην αρχή της τοποθέτησής μου.\nΠροηγούμενο Εμφύλιος στον Ολυμπιακό: Κώστας-Τσέλσι-Γαβαθιώτης εναντίον Σάββα (vid)\nΕπόμενο ΑΕΚ για Λάφερτι


Ψηλαφητά ογκίδια στο μαστό. Είναι πάντοτε ύποπτα? | Ευρωκλινική\nΤα τελευταία χρόνια γίνεται μεγάλη προσπάθεια από την ιατρική κοινότητα και τις οργανώσεις των ασθενών, ευαισθητοποίησης για θέματα πρόληψης του καρκίνου του μαστού. Σε αυτό το πλαίσιο οι γυναίκες κάθε ηλικίας ενθαρρύνονται να εκπαιδευτούν στην αυτοεξέταση των μαστών τους και στην διενέργεια τακτικού προληπτικού ελέγχου με απεικονιστικές εξετάσεις. Δεν είναι βέβαια πάντοτε εύκολο για μια γυναίκα να εκτιμήσει την κλινική εικόνα των μαστών της με αποτέλεσμα συχνά η ψηλάφηση να δημιουργεί άγχος.\nΣυνηθίζουμε να λέμε ότι η κάθε ασθενής γνωρίζει την κλινική εικόνα του μαστού της καλύτερα από τον καθένα. Με τον τρόπο αυτό, ενθαρρύνουμε όλες τις γυναίκες να εξασκηθούν στην αυτοεξέταση έτσι ώστε σε όλες τις ανωτέρω περιπτώσεις αλλά και σε οποιαδήποτε άλλη κλινική συμπτωματολογία προκύψει να απευθυνθούν στον εξειδικευμένο ιατρό που τις παρακολουθεί για περεταίρω διερεύνηση.\nΦΥΛΛΟΕΙΔΗΣ ΟΓΚΟΣ ΜΑΣΤΟΥ\nΟ φυλλοειδής όγκος ή φυλλοειδές κυστεοσάρκωμα, όταν έχει μικρό μέγεθος, μοιάζει κλινικά και απεικονιστικά με το ινοαδένωμα. Συνήθως όμως αναπτύσσεται γρήγορα και φτάνει σε πολύ μεγαλύτερο μέγεθος. Εμφανίζεται σε ασθενείς μεγαλύτερης ηλικίας 40-50 ετών. Από παθολογοανατομικής πλευράς περιέχει στοιχεία τόσο επιθηλιακής όσο και μεσεγχυματικής προέλευσης.\nΜπορεί να συνοδεύεται από δορυφόρους όζους με αποτέλεσμα την πολύ συχνή υποτροπή. Στο μεγαλύτερο ποσοστό έχει καλοήθη συμπεριφορά και η απλή εκτομή του επί υγιών ορίων, είναι αρκετή ως θεραπευτική αντιμετώπιση. Σπανιότερα μπορεί να έχει “τοπικά κακοήθη ” συμπεριφορά , υψηλό ποσοστό υποτροπής και χρήζει ευρύτερης τοπικής εκτομής ή τεταρτεκτομής. Ακόμα πιο σπάνια μπορεί να είναι κακοήθης, με σαρκωματώδη εξαλλαγή και τότε απαιτείται απλή μαστεκτομή για τον τοπικό έλεγχο της νόσου.\nΌταν ο φυλλοειδής όγκος διαπιστωθεί παθολογοανατομικά, τότε η ασθενής τίθεται σε μια πιο συχνή (συνήθως ετήσια) κλινικοεργαστηριακή παρακολούθηση από εξειδικευμένο γιατρό.\nΒρίσκεστε εδώ:Αρχική Ιατρικά Άρθρα Άρθρα για ενήλικες Ψηλαφητά ογκίδια στο μαστό. Είναι πάντοτε ύποπτα;


Ημερομηνία: 06-03-2018 Tα ρήματα πατιέμαι, περιβάλλω, περιέχομαι, περισσεύω, περπατάω, πιέζομαι, πλειοψηφώ και πλέω\nΟι λόγιες μετοχές του ρήματος πατούμαι, λόγιας μορφής του ρήματος πατιέμαι, απαντώνται ως ουσιαστικό (τα πατούμενα αντί τα παπούτσια) και ως επίθετο με την έννοια του συνηθισμένου τρόπου ενέργειας (π.χ. ακολουθεί την πεπατημένη και δεν του αρέσουν οι πρωτοτυπίες και το ρίσκο).\nΗ λόγια μετοχή ενεστώτα του ρήματος περιβάλλω απαντάται ως επίθετο (π.χ. ο περιβάλλων χώρος ενός κτιρίου) ή ως ουσιαστικό (π.χ. η γιαγιά μου έχει χάσει την επαφή με το περιβάλλον / η μόλυνση του περιβάλλοντος είναι η σοβαρότερη απειλή κατά της ανθρωπότητας).\nΗ μετοχή ενεστώτα του ρήματος περιέχομαι απαντάται κυρίως στο ουδέτερο γένος ως ουσιαστικό (π.χ. άδειασε το περιεχόμενο της τσέπης του στο τραπέζι / ψάχνω στα περιεχόμενα το κεφάλαιο που με ενδιαφέρει).\nΤο ρήμα περισσεύω εμφανίζεται στην παθητική φωνή μόνο στη μετοχή περισσευούμενα.\nΗ παθητικής φωνής μετοχή περπατημένος του ενεργητικής φωνής ρήματος περπατάω απαντάται κυρίως με την ειδική εννοια εκείνου που έχει πολλές σεξουαλικές σχέσεις ή γενικότερα εμπειρίες (π.χ. η η κουνιάδα μου είναι περπατημένη γυναίκα και το δείχνει).\nΗ λόγια μετοχή πεπιεσμένος του ρήματος πιέζομαι έχει επιβιώσει με την ειδική έννοια εκείνου που έγινε με συμπίεση ή είναι υπό πίεση (π.χ. πεπιεσμένος αέρας, πεπιεσμένο χαρτόνι).\nΤο ρήμα πλειοψηφώ έχει επικρατήσει αντί του παλαιότερου ρήματος πλειονοψηφώ.\nΑπό την παθητική φωνή του ρήματος πλέω χρησιμοποιείται μόνο η ουσιαστικοποιημένη μετοχή το πλεούμενο (π.χ. λόγω της θαλασσοταραχής, όλα τα μικρά πλεούμενα παρέμειναν αραγμένα στο λιμάνι).


ΗΦΑΙΣΤΟΣ : 09/07/19\nΗ πιο σκληρή και κυνική ομολογία. Από το 1990 συστηματικά μεθοδεύεται η υπονόμευση του επιστημονικού υπόβαθρου των μαθημάτων του σχολείου. Τα μαθήματα αντικαθίστανται από εργασίες και project και “διαθεματικότητες”. Οι μαθητές πρέπει να δημιουργήσουν (κατασκευάσουν) μόνοι τους την όποια “γνώση” τους. Άλλωστε από τότε επίσημη “παιδαγωγική μόδα” δεν είναι η “γνώση” κι η “μόρφωση”, αλλά η “πληροφορία” κι η “κατάρτιση”. Δεν είναι η “λύση”, αλλά η “διαχείριση” του προβλήματος. Δεν είναι το “δικαίωμα”, αλλά η “ευκαιρία”.\nΗ φράση όμως της υπουργίνας, είναι ταυτόχρονα κι η ευθεία παραδοχή από την πλευρά των αστών, ότι η ιστορία σαν επιστήμη των γεγονότων, σαν αντικειμενική αλήθεια, δεν τους συμφέρει. Δε μπορεί να υποστηρίξει τα αφηγήματά τους. Δεν ταιριάζει η προπαγάνδα τους με τα γεγονότα. Οπότε … όπως λέγαμε παλιά : “Αν η πραγματικότητα δεν συμβαδίζει με τις επιδιώξεις τους … τόσο το χειρότερο για την πραγματικότητα”.\nΚαν’ το όπως ο Βελόπουλος: «Ξερονήσια» για τους πρόσφυγες προτείνει ο ευρωβουλευτής της ΝΔ Γ. Κύρτσος\nΒάλθηκαν να… συναγωνιστούν το Βελόπουλο στην ακροδεξιά αντιπροσφυγική-αντιμεταναστευτική ρητορική τα στελέχη της ΝΔ. Τελευταίο κρούσμα το «τιτίβισμα» του ευρωβουλευτή Γιώργου Κύρτσου ο οποίος πρότεινε οι πρόσφυγες και μετανάστες να τοποθετούνται σε…. ξερονήσια!\nΣε σχόλιο του στο Twitter, ο Κύρτσος έγραψε πως αν συνεχιστεί η ροή προσφύγων και μεταναστών «πρέπει να εφαρμόσουμε μεθόδους Αυστραλίας». Και ζηλεύοντας τη «δόξα» του Βελόπουλου πρόσθεσε: «Όσοι έρχονται θα εγκλωβίζονται σε απομακρυσμένο ακατοίκητο ή αραιοκατοικημένο νησί , επιτηρούμενοι σε συνθήκες ασφάλειας. Μόλις μαθευτεί, θα σταματήσουν να έρχονται».\nΤην ίδια… ιδέα για πρόσφυγες εγκλωβισμένους σε ξερονήσια είχε εκφράσει πριν λίγες μέρες ο πρόεδρος της «Ελληνικής Λύσης» Κυριάκος Βελόπουλος. «Αν θέλεις να είσαι σοβαρό κράτος, λες, αφού έχω μια εν δυνάμει πυρηνική βόμβα εντός της ηπειρωτική χώρας, δεν τους πας στην ηπειρωτική χώρα. Τους πας σε νησιά, ξερονήσια” δήλωσε σε συνέντευξη του στον ΑΝΤ1.\nΝα, λοιπόν, πως η «κεντρώα» Νέα Δημοκρατία προσεγγίζει τις επικίνδυνες, ακροδεξιές, ξενοφοβικές απόψεις του Βελόπουλου.\nΜήπως, τελικά, οι περίφημες «ευρωπαϊκές αξίες» που καμώνεται πως υπηρετεί η ΝΔ περιλαμβάνουν στρατόπεδα συγκέντρωσης και εγκλεισμό προσφύγων σε ξερονήσια;\nΟ κατήφορος της ακροδεξιάς, αντιπροσφυγικής ρητορικής τους δεν έχει τελειωμό…\nΕκεί είναι άλλο…\nΌπως πάντα οι φίλοι των «ανθρωπίνων δικαιωμάτων» είναι πολύ εκλεκτικοί. Μιλώ για αυτούς που φώναζαν ενάντια σε καθεστώτα όποτε οι ΗΠΑ και η ΕΕ είχαν να αντιμετωπίσουν ένα εχθρικό γι’ αυτούς κράτος. Όταν όμως είναι κανένας σύμμαχός τους… μούγκα. Ή άντε να κάνουν καμία έκθεση και να ζητήσουν… πρόοδο. Έτσι και τώρα, στην Κολομβία η κυβέρνηση δεν εφαρμόζει την ειρηνευτική συμφωνία μεταξύ αυτής και των ανταρτών του FARC. Έκαναν πλάτες (το λιγότερο) σε ένα καθεστώς δολοφονιών πρώην ανταρτών και ακτιβιστών στη χώρα τους. Όμως ποιον νοιάζει αυτή η κατάσταση; Ο ακροδεξιός Πρόεδρος της χώρας είναι πολύτιμος σύμμαχος των ΗΠΑ στην περιοχή. Η ίδια η χώρα αυτόν το ρόλο επιτελεί εδώ και χρόνια. Τώρα την χρησιμοποιούν για τις επεμβάσεις τους στη Βενεζουέλα. Για την οποία «ανησυχούν». Αλλά εκεί είναι άλλο…\nΑΛΕΞΑΝΔΡΑ Μ. ΚΟΛΟΝΤΑΪ «Βασιλίσα Μαλίγκινα»\nΣΕΛΗΝΗ Νέο πεδίο ανταγωνισμού για τον καπιταλισμό\n«Αν η πραγματικότητα δεν ταιριάζει με τις επιδιώξε...\nΚαν’ το όπως ο Βελόπουλος: «Ξερονήσια» για τους πρ...


O πνιγμός Αμερικανών Πεζοναυτών σε AAV-7 και η ελληνική διάσταση – hellenicdefence.gr\nO πνιγμός Αμερικανών Πεζοναυτών σε AAV-7 και η ελληνική διάσταση\n13 Δεκεμβρίου 2021, 17:25 13 Δεκεμβρίου 2021\nΣτις 30 Ιουλίου 2020 ένα τεθωρακισμένο όχημα αμφίβιας εφόδου AAV-7 του Σώματος Πεζοναυτών ΗΠΑ (USMC) βυθίστηκε με αποτέλεσμα τον πνιγμό οκτώ Πεζοναυτών και δύο ναυτών. Η έρευνα από το USMC και το USN έδειξαν ότι το τραγικό γεγονός ήταν αποτέλεσμα συνδυασμού ενός οχήματος σε άθλια μηχανική κατάσταση, έλλειψης εκπαίδευσης και εμπειρίας από το προσωπικό, και έλλειψης διαδικασιών ασφαλείας. Το AAV-7 ανήκε στο 3rd Assault Battalion που θα εντασσόταν στην 15th MEU για να υποστηρίξει την επιχειρησιακή ανάπτυξη της μονάδας.\nΤο ατύχημα συνέβη στην διάρκεια εκπαιδευτικής αποβατικής ενέργειας στην Νήσο Σεν Κλεμέντε ανοικτά της Καλιφόρνιας. Μία Διμοιρία Πεζοναυτών επιβιβάστηκε σε 14 AAV-7 για να καθελκυστεί από το δεξαμενόπλοιο-αποβατικό USS Somerset (LPD-25) – μέρος της Αμφίβιας Ομάδας Ετοιμότητας Μάκιν Άιλαντ (Makin Island Amphibious Ready Group). Η Διμοιρία ταλανιζόταν όλη την ημέρα από τα μηχανικά προβλήματα των AAV-7. Μόλις ξεκίνησε η άσκηση, ένα AAV-7 “έμεινε” στο πλοίο αδυνατώντας να λειτουργήσει. Τα υπόλοιπα αποβιβάστηκαν στην νήσο, αλλά ένας άξονας τροχού καταστράφηκε και το όχημα έπρεπε να μείνει στην ακτή για επισκευή. Το ατύχημα αυτό οδήγησε στην απόφαση να μείνουν στην ακτή άλλα τρία AAV-7, πιθανώς επειδή υπήρχε φόβος βλαβών κατά την πλεύση προς το πλοίο.\nΤα υπόλοιπα εννέα AAV-7 έπεσαν στην θάλασσα και κατευθύνθηκαν προς το πλοίο που απείχε 5-6 χλμ. Ένα AAV-7 έπαθε βλάβη στον ασύρματο και έχασε την επαφή με το πλοίο. Ένα άλλο υπέστη βλάβη και έμεινε ακίνητο στο νερό. Χρειάστηκε να πλησιάσει ένα άλλο AAV-7 για να το ρυμουλκήσει. Τρεισήμισι περίπου χλμ. από το πλοίο, το AAV-7P SN 523519 άρχισε να βάζει νερά. Μετά την πρώτη αναφορά για είσοδο νερού ο αρχηγός πληρώματος δεν έδωσε διαταγή προετοιμασίας για εγκατάλειψη, όπως απαιτεί ο κανονισμός.\nΕνώ το νερό άρχισε να λιμνάζει στα πόδια των 13 Πεζοναυτών μέσα στο AAV-7 (“ηλικίας” 36 ετών), ο κινητήρας, τα ηλεκτρονικά, οι αντλίες και η μετάδοση μετά βίας λειτουργούσαν. Παρόλα αυτά ο αρχηγός πληρώματος δεν έδωσε διαταγή για εγκατάλειψη. Όταν η στάθμη του νερού έφτασε στο ύψος αστραγάλου, ο αρχηγός πληρώματος άρχισε να κυματίζει απελπισμένα την σημαία κινδύνου επί 20 λεπτά, πριν ένα κοντινό AAV-7 την εντοπίσει και ειδοποιήσει ότι ένα όχημα βρίσκεται σε κίνδυνο.\nΤα AAV-7 είχαν ξεκινήσει την άσκηση χωρίς να συνοδεύονται από λέμβους ασφαλείας, όπως προβλέπει ο κανονισμός, ενώ οι Πεζοναύτες δεν είχαν ενημερωθεί για τις ενέργειες ασφαλείας και εγκατάλειψης.\nΕν τω μεταξύ μέσα στο κατασκότεινο όχημα το νερό είχε φτάσει στο στήθος των Πεζοναυτών, και μόνον τότε ο αρχηγός πληρώματος έδωσε εντολή για εγκατάλειψη. Φορώντας κράνος, αντιβαλλιστικό θώρακα, σωσίβια και κρατώντας όπλα, οι βαρυφορτωμένοι Πεζοναύτες προσπάθησαν να ανοίξουν μία θυρίδα στην οροφή του οχήματος για να βγουν έξω. Σύμφωνα με την αναφορά του ανακριτή, η διαταγή έπρεπε να είχε δοθεί όταν το νερό βρισκόταν στο ύψος του αστραγάλου.\nΑρχικά τρεις Πεζοναύτες κατόρθωσαν να βγουν από το όχημα, αλλά τότε ένα μεγάλο κύμα χτύπησε και σκέπασε το όχημα. Οι υπόλοιποι Πεζοναύτες κάθονταν στους πάγκους περιμένοντας την σειρά τους, αλλά η δύναμη του κύματος που όρμηξε μέσα στο όχημα πλημμύρισε τελείως το εσωτερικό προκαλώντας σοκ και αποπροσανατολισμό. Οι Πεζοναύτες φορούσαν ακόμα τους θώρακες και τον υπόλοιπο εξοπλισμό τους, καθώς δεν είχαν ενημερωθεί ότι έπρεπε να τον αφαιρέσουν αμέσως μόλις έβλεπαν ότι το νερό μπαίνει στο όχημα.\nΜετά το χτύπημα από το κύμα, το AAV-7 σήκωσε το ρύγχος του ψηλά και βυθίστηκε μαζί με 9 Πεζοναύτες και 2 ναύτες. Μετά την ανέλκυσή του από τον βυθό, στο AAV-7 βρέθηκε ότι υπήρχαν χαλασμένα εξαρτήματα, έλειπαν εξαρτήματα, υπήρχαν βλάβες και φθαρμένα υλικά σφράγισης. Βρέθηκε ότι η μετάδοση σταμάτησε αφού έχασε λάδια εξαιτίας ενός χαλαρωμένου σωλήνα, γεγονός που οδήγησε σε απώλεια ισχύος του κινητήρα. Επιπλέον, η μπροστινή υδραυλική αντλία νερού δεν μπορούσε να βγάλει τα νερά από το όχημα, λόγω της χαμηλής ταχύτητας που έδινε ο κινητήρας. Τελικά η αντλία σταμάτησε εντελώς, και έτσι το νερό έφτασε στο πάνελ του κινητήρα και στην γεννήτρια, τερματίζοντας την λειτουργία του. Αυτό άφησε το AAV-7 μόνο με την ενέργεια από την μπαταρία με αποτέλεσμα η αντλία να υπολειτουργεί. Το νερό εισχωρούσε στο όχημα γρηγορότερα απ’ ό,τι η αντλία το άδειαζε. Και έτσι το όχημα βυθίστηκε.\nΈνας ακόμας παράγοντας που πιθανώς συνετέλεσε στο ατύχημα ήταν ότι ενώ το AAV-7 είναι ασφαλές σε κατάσταση θάλασσας Επιπέδου 3, o καιρός ξαφνικά άλλαξε και η θάλασσα έγινε πιο τρικυμιώδης.\nΟι ερευνητές εξετάζοντας τα AAV-7 που είχαν ανατεθεί στην 15th MEU ανακάλυψαν ότι τα περισσότερα υπέφεραν από μηχανικές βλάβες. Μία έρευνα σε όλο το USMC μετά το ατύχημα ανακάλυψε ότι η πλειοψηφία των AAV-7 απέτυχαν να περάσουν επιτυχώς την επιθεώρηση. Οι κύριες αιτίες ήταν πολλαπλές διαρροές, άχρηστος φωτισμός ανάγκης (ώστε να φωτίζεται το εσωτερικό ακόμα και πλημμυρισμένο) και ελλαττωματικές αντλίες απάντλησης υδάτων.\nΑυτά ήταν εν συντομία και συνοπτικά τα συμπεράσματα της έρευνας που έγινε για το ατύχημα. Αν το AAV-7 SN 523519 ήταν μία μεμονωμένη περίπτωση, η όλη υπόθεση θα μπορούσε να ενταχθεί στα αναπόφευκτα ατυχήματα που συμβαίνουν σε κάθε είδους επικίνδυνο επάγγελμα. Ωστόσο, η διαπίστωση ότι η πλειοψηφία των AAV-7 του USMC είναι επικίνδυνα προβληματικά ενδιαφέρει πλέον την Ελλάδα, η οποία λέγεται ότι θα αποκτήσει αρκετές δεκάδες AAV-7 για την 32 Ταξιαρχία Πεζοναυτών. Το τελευταίο ρεπορτάζ μιλά για 76 οχήματα. Τα κάτωθι ερωτήματα και συμπεράσματα είναι αναπόφευκτα.\nΑν τα ΑΑV-7 που παρέχονται σε μάχιμες μονάδες εκστρατείας του USMC για ανάπτυξη σε επιχειρησιακές περιοδείες βρίσκονται σε αυτή την οικτρή κατάσταση, σε ποιά κατάσταση βρίσκονται άραγε τα AAV-7 που θα παραχωρηθούν στον ΕΣ; Σύμφωνα με ένα από τα ρεπορτάζ, τα οχήματα θα αποκτηθούν “as it is”, δηλαδή όπως βρίσκονται, σε όποια κατάσταση βρίσκονται.\nΑυτό σημαίνει ότι από τα 76 οχήματα ελάχιστα πρέπει να βρίσκονται σε μία βασική, καλή κατάσταση, και ότι θα πρέπει να υποστούν μία άκρως δαπανηρή ανακαίνιση/ αναβάθμιση για να καταστούν λειτουργικά και κυρίως ασφαλή.\nΤα πληρώματα των AAV-7 της 32 ΤΑΞΠΝ πρέπει να είναι επαγγελματίες (ΕΠΟΠ) με εκτεταμένη εκπαίδευση για να χειρίζονται αυτό το πολύπλοκο όχημα και να λαμβάνουν αποφάσεις ζωής ή θανάτου. Αυτό σημαίνει επιπλέον επαγγελματικό προσωπικό για την 32 ΤΑΞΠΝ.\nΟι Πεζοναύτες που θα μεταφέρονται από τα AAV-7 θα πρέπει να είναι καλά εκπαιδευμένοι σε διαδικασίες διαφυγής, κάτι δύσκολο για στρατιώτες 9μηνης θητείας, που δεν προλαβαίνουν να εκπαιδευτούν εκτενώς και πλήρως σε βασικά στρατιωτικά αντικείμενα και να εκπληρώσουν καθημερινές υπηρεσίες.\nΜετά από όλα αυτά, είναι τελικά καλή επιλογή η απόκτηση αυτών των πολύπλοκων και επικίνδυνων αμφίβιων οχημάτων για τους Πεζοναύτες; Είναι, επίσης, δογματικά σωστή η απόκτηση οχημάτων που σχεδιάστηκαν για κρούση σε οχυρωμένη ακτή, όταν το ίδιο του USMC εγκαταλείπει αυτό το δόγμα, το οποίο δεν έχει καμία άλλη δύναμη Πεζοναυτών στον κόσμο;\nΜήπως οι Πεζοναύτες και εν τέλει ο ΕΣ πρέπει να ακολουθήσουν άλλο δόγμα; Μήπως πρέπει να επενδύσουν σε ταχύπλοα σκάφη με δυνατότητα αποβίβασης ανδρών ακόμα και σε απόκρημνες ακτές, όπου ο αντίπαλος δεν το περιμένει; Μήπως οι Πεζοναύτες πρέπει να καταστούν αυτόνομοι από το ΠΝ για την μεταφορά τους και την κρούση με σκάφη όπως το CB-90 και το Jurmo;\nΑυτά τα αμφίβια τάγματα Πεζοναυτών θα μπορούν να ενεργούν τόσο μαζικά για αποβάσεις μεγάλης κλίμακος, όσο και αποκεντρωτικά σε μικρές δυνάμεις κρούσης, αλλά και ως αμφίβιοι καταδρομείς, αναλόγως των επιχειρησιακών απαιτήσεων. Τα βαριά υλικά (άρματα, ΤΟΜΑ, πυροβολικό κ.λπ.) θα ακολουθούν με τα αρματαγωγά, εφόσον το αμφίβιο τάγμα εξασφαλίσει το προγεφύρωμα στην ακτή.\nΕίναι λογικό να αποκτούμε οχήματα AAV-7 που “βγαίνουν” από δεξαμενόπλοια-αποβατικά (πλημμυρίζει η πρύμνη για να βγουν πλέοντας) όταν το ΠΝ δεν διαθέτει τέτοια; Αντ’ αυτού πειραματιζόμαστε με αρματαγωγά των οποίων οι καταπέλτες δεν είναι σχεδιασμένοι για να καθελκύουν βαριά θωρακισμένα οχήματα στην θάλασσα.\nΠροηγούμενο άρθροΥβριδικά Συστημάτα Ηλεκτρικής Ενέργειας HEPS® της IDE υποστήριξαν με απόλυτη επιτυχία άσκηση του ΝΑΤΟΕπόμενο άρθροΑΑV-7: Tο USMC απαγορεύει την χρήση τους στο νερό!


Η Arsenal προέτρεψε να ανταγωνιστεί την Chelsea για 100 εκατομμύρια λίρες Lacazette αντικατάσταση\nΟ πρώην προωθητής της Άρσεναλ Σάντσεζ Γουάτ προέτρεψε τον Μικέλ Αρτέτα να ανταγωνιστεί την Τσέλσι για την υπογραφή του Ρομέλου Λουκάκου.\nΟ Σάντσεζ Γουάτ προέτρεψε την Άρσεναλ να κάνει μια φιλόδοξη κίνηση για τον Ρομέλου Λουκάκου εν μέσω αμφιβολιών για το μέλλον του Αλεξάντρ Λακαζέτ.\nΜε την Inter Milan να αγωνίζεται για τα οικονομικά και την παραίτηση του μάνατζερ Antonio Conte, ο Lukaku έχει λάβει φιλοδώρημα για έξοδο μεγάλου χρήματος. Το απόθεμα του Βελγίου είναι υψηλότερο από ποτέ, έχοντας απολαύσει μια ένδοξη εκστρατεία στη Serie A.\nΜια επιστροφή Premier League θα μπορούσε να είναι στο τραπέζι, καθώς νικητές Champions League Chelsea μάτι μια επανένωση με τον πρώην επιθετικό τους.\nΣύμφωνα με πληροφορίες, ο Τόμας Τουσέλ έκανε τον Λουκάκου έναν από τους έξι στόχους μεταφοράς για το καλοκαίρι. Ο 28χρονος ατζέντης ήταν παρών για τη νίκη της Τσέλσι με 1-0 επί του Μάντσεστερ Σίτι στον τελικό του Τσάμπιονς Λιγκ το Σάββατο.\nΣύμφωνα με την Ντέιλι Μέιλ, η Ίντερ κρατάει 100 εκατομμύρια λίρες για τον Λουκάκου.\nΑλλά καθώς ο Λακαζέτ έχει μείνει μόνο ένα χρόνο στο συμβόλαιό του και θα μπορούσε να φύγει σύμφωνα με πληροφορίες το καλοκαίρι, ο Γουάτ προέτρεψε την Άρσεναλ να μην κάνει πίσω.\n«BTW ΧΡΕΙΑΖΌΜΑΣΤΕ ROMELU LUKAKU ΣΤΟ ΟΠΛΟΣΤΆΣΙΟ. Αφήστε τον να πάρει εκδίκηση από την Chelsea & MAN U,» δημοσίευσε στο Twitter.\nΤο Watt είναι προϊόν της Ακαδημίας Νεολαίας της Άρσεναλ και πρωταγωνίστησε στη θριαμβευτική εκστρατεία 2008/09 FA Youth Cup.\nΈκανε μόνο τρεις εμφανίσεις πρώτης ομάδας και ξόδεψε το μεγαλύτερο μέρος της καριέρας του με τους Gunners στο Southend United, Leeds United, Sheffield Τετάρτη, Crawley Town και Colchester United.\nΟ 30χρονος έφυγε από την Άρσεναλ το 2013 και είναι επί του παρόντος ελεύθερος πράκτορας.


Δρομέας θα συμμετάσχει στο Μαραθώνιο της Νέας Υόρκης για υποστήριξη της Ελλάδας | Greek News Greek News\nΔρομέας θα συμμετάσχει στο Μαραθώνιο της Νέας Υόρκης για υποστήριξη της Ελλάδας\nNovember 5th, 2012 ΕΛΛΑΔΑ, ΟΜΟΓΕΝΕΙΑ 0 comments 560\nΝέα Υόρκη.- Στις 4 Νοεμβρίου η Πηνελόπη Κουκλάκη-Χωμενίδη επρόκειτο να συμμετάσχει στο Μαραθώνιο της Νέας Υόρκης με χορηγό το Hellenic Relief Foundation (Ίδρυμα Ελληνικής Συμπαράστασης). Έναν οργανισμό που δημιουργήθηκε πριν 10 περίπου μήνες με μοναδικό σκοπό την υποστήριξη αυτών που υποφέρουν από την οικονομική κρίση στην Ελλάδα.\nΗ Πηνελόπη ελπίζει να γνωστοποιήσει και να βοηθήσει την προσπάθεια του Hellenic Relief και να υπενθυμίσει αυτούς που υποφέρουν στην Ελλάδα ότι δεν είναι μόνοι. Γεννημένη στο Κουίνς της Νέας Υόρκης η Πηνελόπη επισκέπτεται συχνά τα πάτρια με την οικογένειά της και έχει εμπειρία από τις δύσκολες συνθήκες στη χώρα καταγωγής της.\n“Θέλω να φύγω από την Ελλάδα, δεν τα καταφέρνουμε πλέον εδώ”, ” όταν γυρίσεις πες στον κόσμο ότι δεν είμαστε τεμπέληδες, δουλεύουμε σκληρά και πολύ” ήταν αυτά που άκουγε ξανά και ξανά στο τελευταίο της ταξίδι. Επιστρέφοντας στη Νέα Υόρκη αποφάσισε να τρέξει στον Μαραθώνιο και να διαδώσει το μήνυμα.\n«Ερεύνησα και βρήκα το Hellenic Rellief Foundation. Είναι ο ενδεδειγμένος οργανισμός. Χωρίς εξάρτηση από άλλες οργανώσεις, πολιτικές η θρησκευτικές, μια ομάδα ομογενών που ενδιαφέρονται και φροντίζουν για τη διανομή τροφίμων και ειδών πρώτης ανάγκης αγορασμένα στην Ελλάδα με χρήματα που συγκεντρώνονται από δωρεές στις Ηνωμένες Πολιτείες.”\nΟ Φειδιππίδης έτρεξε από τον Μαραθώνα στην Αθήνα φέροντας μήνυμα νίκης. ” ΝΕΝΙΚΗΚΑΜΕΝ¨”.\n2.502 χρόνια αργότερα η Πηνελόπη θα διανύσει την ίδια απόσταση φέροντας μήνυμα ελπίδας και συμπαράστασης.\nΤην Τετάρτη 17 Οκτωβρίου έγινε νέα διανομή τροφίμων από το Hellenic Relief Foundation, στο οίκημα του Μερόπειου ιδρύματος στο κέντρο της Αθήνας. Η διανομή έγινε με την συνδρομή εθελοντριών του Συλλόγου φίλων ιδρύματος Αστέγων του Δήμου Αθηναίων.\nΗ διανομή έγινε συμβολικά την ημέρα που έχει χαρακτηρισθεί σαν “Παγκόσμια μέρα κατά της φτώχειας” υπενθυμίζοντας σε όλους πως η αντιμετώπιση της φτώχειας είναι ευθύνη όλων συμπεριλαμβανομένων και των αποδήμων.\nΜοιράσθηκαν 225 δέματα στο Μερόποιο καθώς επίσης 15 πακέτα στο Σωματείο Ελλήνων Ηθοποιών, 20 στο Αιγάλεω, 20 στο Κερατσίνι και 10 στο Γκύζη.\nΤο Ιδρυμα Ελληνικής Συμπαράστασης Hellenic Relief με την παράδοση του Οκτωβρίου υπερέβη τα 3000 δέματα τροφίμων και ειδών πρώτης ανάγκης και συνεχίζει χάρη στην υποστήριξη ομογενών σε ατομικό επίπεδο αλλά και σε επίπεδο φορέων κι επιχειρήσεών. Συνεχίζει δε και κάνει προσπάθειες επέκτασης και προς την επαρχία. Των Νοέμβριο προγραμματίζεται διανομή στην Κέρκυρα σε συνεργασία με Κερκυραίους ομογενείς ενώ εξετάζονται και διανομές σε άλλα σημεία της Ελλάδος.\nNext article Οι Λήμιοι λένε όχι στο κλείσιμο του νοσοκομείου


Γ. Μώραλης: Συνάντηση με τον επικεφαλής της Ύπ. Αρμοστείας του Ο.Η.Ε.\nΕτικέτες:Γιάννης Μώραλης, ΟΗΕ, Ύπατη Αρμοστεία του ΟΗΕ\nΟ Δήμαρχος Πειραιά Γιάννης Μώραλης, σε δήλωσή του, τόνισε πως σκοπός της συνάντησης με τον κ. Λεκλέρκ ήταν να ενημερωθεί η Ύπατη Αρμοστεία για την εξέλιξη του προγράμματος ESTIA που υλοποιεί η ΚΟ.Δ.Ε.Π. στον Πειραιά, καθώς και για τα πιθανά διαχειριστικά προβλήματα και τις βελτιώσεις που μπορούν να γίνουν το επόμενο διάστημα.\nΟ Δήμαρχος Πειραιά χαρακτήρισε εποικοδομητική τη συνάντηση, λέγοντας ότι ο κ. Λεκλέρκ γνωρίζει τα θέματα του προσφυγικού καλύτερα από τον καθένα. Ο κ. Μώραλης επεσήμανε πως στον Πειραιά φιλοξενούνται πρόσφυγες από το 2018 σε 45 διαμερίσματα, λέγοντας ότι εντάσσονται σιγά-σιγά στην Πειραϊκή κοινωνία. Σημείωσε ότι έθεσε στον κ. Λεκλέρκ το θέμα αύξησης των διαμερισμάτων από 45 σε 70, λέγοντας πως αντί για 350 πρόσφυγες θα μπορούσαν ενδεχομένως να φιλοξενούνται 550.\nΟ επικεφαλής της Ύπατης Αρμοστείας του Ο.Η.Ε. για τους Πρόσφυγες Φιλίπ Λεκλέρκ δήλωσε ότι γνωρίζει τον Πειραιά, τονίζοντας ότι είναι μία πόλη που έχει υποδεχθεί πάρα πολλούς πρόσφυγες και στο παρελθόν από τη Μικρασιατική καταστροφή και στην πρόσφατη ιστορία. Επεσήμανε ότι η συνεργασία με τον Δήμο Πειραιά είναι πολύ καλή και ότι μέχρι στιγμής το πρόγραμμα εξελίσσεται ομαλά στην τοπική κοινωνία. Πρόσθεσε δε ότι πηγαίνουν τα παιδιά τους στο σχολείο και έχουν τις απαραίτητες υπηρεσίες. Σημείωσε ότι η Ύπατη Αρμοστεία του Ο.Η.Ε. για τους Πρόσφυγες θα συνεργαστεί με τον Δήμο σε όλη την εξέλιξη του προγράμματος κι όταν αυτό θα υλοποιείται από τις αρμόδιες Ελληνικές Αρχές.\nΑπό την πλευρά του ο Πρόεδρος της ΚΟ.Δ.Ε.Π. Γιάννης Βοϊδονικόλας, σε δήλωσή του, τόνισε ότι από το καλοκαίρι του 2015 ο Δήμος Πειραιά βρέθηκε στην πρώτη γραμμή για την αντιμετώπιση των έκτακτων συνθηκών που δημιούργησε η προσφυγική κρίση. Στη συνέχεια πρόσθεσε χαρακτηριστικά, πως το διακύβευμα σήμερα είναι η ομαλή ένταξη αυτών των ανθρώπων στην κοινωνία. Επιπλέον, ο κ. Βοϊδονικόλας ανέφερε πως το πρόγραμμα ESTIA, είναι μια εξαιρετικά σημαντική παροχή ανθρωπιστικού χαρακτήρα, σημειώνοντας πως πρόθεση είναι να συνεχιστεί και το 2020.\nΟ Δήμος Πειραιά λόγω των παρατεταμένων υψηλών θερμοκρασιών, συνεχίζει τη λειτουργία των κλιματιζόμενων αιθουσών για το κοινό…


Βίντεο: Οι 26 έξυπνοι τρόποι για να χρησιμοποιήσετε μια σακούλα | Pronews\n28/12/2020 - 18:16\nΒίντεο: Οι 26 έξυπνοι τρόποι για να χρησιμοποιήσετε μια σακούλα\nΣίγουρα κι εσείς, όπως όλοι μας, θα έχετε πολλές πλαστικές σακούλες στο σπίτι. Κάποιες τις χρησιμοποιείτε για να φυλάξετε ή να μεταφέρετε πράγματα, πολλές όμως μένουν αχρησιμοποίητες.\nΠώς μπορείτε να τις αξιοποιήσετε ώστε να σας φανούν χρήσιμες στην καθημερινότητά σας;\nΣτο παραπάνω βίντεο, μπορείτε να δείτε όχι μία, ούτε δύο αλλά 26 διαφορετικές χρήσεις των πλαστικών σακούλων που θα σας καταπλήξουν.\nΚατασκευές, χρηστικά tips και πολλές ακόμη χρήσεις που θα σας ενθουσιάσουν και παράλληλα θα βοηθήσουν το παιδί σας να αποκτήσει οικολογική συνείδηση.


Οι oίκοι σαμπάνιας στη Κατοχή σέρβιραν στους Ναζί «ανθρακούχα “απόνερα” » | oinos\nΒΡΙΣΚΕΤΕ ΕΔΩ : oinos » Διαφορα » Οι oίκοι σαμπάνιας στη Κατοχή σέρβιραν στους Ναζί «ανθρακούχα “απόνερα” »\nΟι oίκοι σαμπάνιας στη Κατοχή σέρβιραν στους Ναζί «ανθρακούχα “απόνερα” »\n70 χρόνια αφότου οι συμμαχικές δυνάμεις νίκησαν τους Ναζί και κυριάρχησαν στην Ευρώπη, το περιοδικό Decanter μας αποκαλύπτει πώς οι οίκοι σαμπάνιας της Γαλλίας ανταποκρίνοταν στη ζήτηση των Γερμανών κατακτητών!\nΜέχρι τη στιγμή που η γαλλική πόλη Ρεμς απελευθερώθηκε, τον Αύγουστο του 1944, πολλοί οίκοι σαμπάνιας και αμπελοκαλλιεργητές έπαιζαν επί τέσσερα χρόνια τη γάτα και το ποντίκι με τον τοπικό ναζιστή «Φύρερ του κρασιού», Otto Klaebisch.\nΌπως γράφει η Julian Hitner σε ένα χαρακτηριστικό άρθρο που δημοσιεύθηκε στο τεύχος Ιουλίου του περιοδικού Decanter, η δουλειά του Klaebisch, ήταν να προμηθεύει συνεχώς την αυτοκρατορία των Ναζί με τις καλύτερες σαμπάνιες της Γαλλίας. Ο Klaebisch ζητούσε ως και 400.000 φιάλες την εβδομάδα.\nΓια να ανταποκριθούν, πολλοί οίκοι σαμπάνιας κατέφευγαν σε διάφορα τεχνάσματα στην προσπάθεια τους να προστατεύσουν τις πολύτιμες εσοδείες τους και τα αποθέματα τους. Όπως αναφέρεται και στο βιβλίο Wine & War των Don & Petrie Kladstrup, κάποιοι οινοποιοί έκρυβαν πίσω από ψεύτικους τοίχους τις τις καλύτερες σαμπάνιες τους, ενώ άλλοι έβαζαν σκόπιμα λάθος ετικέτες στα μπουκάλια.\nΣε περισσότερες από μία περιπτώσεις, ο Klaebisch υποψιάστηκε ότι είχε εξαπατηθεί. «Πώς τολμάτε να μας στέλνετε τα ανθρακούχα “απόνερα” σας;» ρώτησε τότε τον 20χρονο Francois Taittinger, ο οποίος απάντησε: «Ποιος νοιάζεται? Λες και πρόκειται να πιεί κάποιος που γνωρίζει κάτι από σαμπάνια! ». Μετά από αυτή την απάντηση ο νεαρός φυλακίστηκε για αρκετές μέρες.\nΈνας άνθρωπος που έπαιξε ρόλο-κλειδί κατά τη διάρκεια της κατοχής, ήταν ο Count Robert-Jean de Vogue, ο οποίος συγκέντρωσε όλους τους παραγωγούς και ίδρυσαν από κοινού το 1941, ένα συμβούλιο σαμπάνιας, το CIVC, ως ένα ενιαίο μέτωπο αντιμετώπισης του Klaebisch.\nΑναρτήθηκε Δευτέρα, 12 Σεπτέμβριος 2016, 10:45. Κατηγορία Διαφορα\n« Φθινοπωρινή Πανσέληνος στο Κτήμα Γεροβασιλείου\nΠέμπτη 15/9 WINE THURSDAYS στο Sinatra Espresso Wine Bar με Μαλαγουζιά Μάτσα 2015 από την Μπουτάρης Οινοποιητική »


Η ανάπτυξη των νευρώνων, η πυκνότητα της γαιάς ουσίας και οι κίνδυνοι του jet lag.\n-Γιατί ο ύπνος είναι τόσο σημαντικός για τον οργανισμό σου.\n-Πόσο ύπνο χρειάζεσαι τελικά για να είσαι υγιής.\nΟ ρόλος του ύπνου αλλάζει σε όλα τα στάδια της ζωής, από την βρεφική μας ηλικία μέχρι τα βαθιά μας γηρατειά. Οι σύγχρονοι νευρολόγοι, ανακάλυψαν πόσο σημαντικός είναι ο ύπνος σε ένα βρέφος που τώρα αναπτύσσει τον εγκέφαλό του, ενώ και οι επιδημιολόγοι υποστηρίζουν πως ο κακής ποιότητας ύπνος αυξάνει σε διπλάσιο ποσοστό την πιθανότητα θανάτου όσο μεγαλώνουμε.\nΟι πρόσφατες ανακαλύψεις σχετικά με τον ύπνο είναι αν μη τι άλλο συναρπαστικές, όπως για παράδειγμα το πώς ο ύπνος βοηθάει τον εγκέφαλο ακόμα και πριν γεννηθείς, το πως το «κοινωνικό jet lag» επηρεάζει τα παιδιά του δημοτικού ή ακόμα και τον λόγο που δυσκολεύεσαι να κοιμηθείς όσο μεγαλώνεις.\nΒρεφική ηλικία: Το στάδιο όπου ο ύπνος «χτίζει» τον εγκέφαλό σου\nΗ ανάγκη αλλά και η δύναμη του ύπνου κάνει την εμφάνισή της πριν ακόμα εσύ έρθεις στον κόσμο. Αρχής γενομένης από το τρίτο τρίμηνο της εγκυμοσύνης, το έμβρυο ξεκινάει να κοιμάται σε στάδιο REM, κατά το οποίο εμείς οι ενήλικες ονειρευόμαστε και «αποθηκεύουμε» τις αναμνήσεις μας.\nΓια τα έμβρυα, στα οποία οι νεύρωνες μεγαλώνουν με γοργούς ρυθμούς, το συγκεκριμένο στάδιο είναι σαν «να μπαίνει οπτική ίνα διαδικτύου μέσα στον εγκέφαλο», λέει ο Μάθιου Ουόλκερ, επικεφαλής ερευνητής στο Πανεπιστήμιο της Καλιφόρνια, στο τμήμα ύπνου και νευρολογίας του Μπέρκλεϋ. Ακόμα και πριν γεννηθεί ένα μωρό, έχει εκείνο το «βιολογικό ρολόι, το οποίο και καθορίζει τον ύπνο αλλά και τον «ξύπνιο» σου μέσα στην ημέρα.\nΜόλις γεννιόμαστε, ο ύπνος γίνεται η κύρια δραστηριότητά μας. Κατά μέσο όρο, ένα νεογέννητο κοιμάται 16 -17 ώρες την ημέρα και ένα μωρό 6 μηνών 13 με 14 ώρες.\nΣε αυτόν τον πρώτο χρόνο ζωής του, ένα μωρό έχει περάσει σχεδόν τον μισό με το να κοιμάται. Όπως αναφέρει στο βιβλίο της The Sleep Revolution η Arianna Huffington, ιδρύτρια και Γενική Διευθύντρια της Thrive Global, τα νεογέννητα περνούν σχεδόν τον μισό χρόνο ύπνου τους σε στάδιο REM, ποσοστό που πέφτει κατά 20% αμέσως μετά τον πρώτο χρόνο ζωής τους και μένει σταθερό κατά την ενηλικίωση.\nΈρευνα υποστηρίζει ότι ανάμεσα σε άλλα, η έλλειψη ύπνου σε ένα νεογέννητο επηρεάζει αρνητικά την «πλαστικότητα» του εγκεφάλου, ή αλλιώς την ικανότητα του οργάνου να προσαρμόζεται στις νέες καταστάσεις (δηλαδή σε όλα σχεδόν, μιας και για ένα νεογέννητο είναι όλα καινούργια). Ο ύπνος παίζει πολύ σημαντικό ρόλο στο να δημιουργηθούν αναμνήσεις αλλά και στο να μάθει ένα μωρό να κάνει πράγματα πιο γρήγορα.\nTο στάδιο της παιδικής ηλικίας: Είναι όλα θέμα συνέπειας\nΜόλις τα παιδιά φτάσουν σε ηλικία για να φοιτήσουν στο σχολείο, η σύνδεση μεταξύ ύπνου και συμπεριφοράς γίνεται ξεκάθαρη. Το Εθνικό Ίδρυμα Ύπνου συνιστά 9 με 11 ώρες νυχτερινού ύπνου για παιδιά Δημοτικού.\nΌμως, δεν είναι μόνο η διάρκεια του ύπνου που μετράει για ένα παιδί αλλά και η συνέπεια. Σε μελέτη στην Βρετανία, που πραγματοποιήθηκε σε 10.000 παιδιά μεταξύ 3 και 11 ετών, και είχε ως επικεφαλής την Ιβόν Κέλλυ, επιδημιολόγο του Πανεπιστημίου College του Λονδίνου, αλλά και τους συνεργάτες της, τα αποτελέσματα έδειξαν ότι το ασταθές ωράριο ύπνου προκαλεί χάος στα παιδιά που βρίσκονται στην ανάπτυξη.\nΌπως η ίδια η Κέλλυ, αλλά και οι συνεργάτες της αναφέρουν σε έρευνα του 2013, ασταθή ωράρια ύπνου έφεραν από χαμηλούς βαθμούς στα μαθηματικά μεχρί κακή επίδοση στην ανάγνωση και σε διάφορα τεστ. Μια ακόμα έρευνα που δημοσιεύθηκε την ίδια χρονιά, έδειξε πως παιδιά που είχαν ασταθή ωράρια ύπνου είχαν κακή κοινωνική συμπεριφορά απέναντι στις μαμάδες και τις δασκάλες τους.\nΕπιπλέον, έρευνα που πραγματοποιήθηκε το 2016, έδειξε ότι παιδιά με ασταθή ωράρια ύπνου έχουν περισσότερες πιθανότητες να γίνουν υπέρβαρα και να αναπτύξουν χαμηλότερη αυτοπεποίθηση σχετικά με το σώμα τους.\nTo κλειδί για να γίνουν κατανοητά τα παραπάνω, λέει η Κέλλυ στη Thrive Global, είναι οι βιολογικοί ρυθμοί που έχει ο καθένας μας. «Αν για παράδειγμα πάω από το Λονδίνο στη Νέα Υόρκη, όταν φτάσω εκεί θα είμαι κατά πάσα πιθανότητα ήδη κουρασμένη. Το jet lag δεν θα έχει επηρεάσει μόνο την διαύγεια μου, αλλά και την όρεξη και τα συναισθήματά μου. Αυτό συμβαίνει σε εμάς τους ενήλικες, αλλά αν έχω μαζί μου και ένα από τα παιδιά μου και τους βάλω ένα τεστ μαθηματικών, τότε εκείνα θα δυσκολευτούν πολύ περισσότερο. Το σώμα μας είναι ένα όργανο, και τα παιδιά είναι πιο εύκολο να βγουν εκτός τόνου.»\nΑυτά αναμένεται να συμβούν ωστόσο, αν τα παιδιά πάνε για ύπνο τη μια μέρα στις 20.00, την άλλη στις 22.00 και την μεθεπόμενη μέρα στις 19.00. Το φαινόμενο αυτό είναι εκείνο που οι ερευνητές ονομάζουν «jet lag».\nΧωρίς καν να έχει ανέβει σε αεορπλάνο, ο οργανισμός ενός παιδιού έχει αλλάξει ζώνες ώρας με αποτέλεσμα να επηρεάζεται το βιολογικό τους ρολόι και οι ορμόνες τους. Μια ακόμα έρευνα, έδειξε ότι ο λίγος ή κακός ύπνος κατά την παιδική ηλικία εκθέτει τα παιδιά σε συναισθηματικά προβλήματα αλλά και προβλήματα συμπεριφοράς, ακόμα και μετά την ενηλικίωση.\nΤα χρόνια της εφηβείας: Πώς η κοινωνία ενισχύει την έλλειψη ύπνου\nΟ καθένας που έχει περάσει από το εν λόγω στάδιο θα σου πει πως η ενηλικίωση είναι περίεργη και αυτό αντικατοπτρίζεται ακόμα και στον ύπνο. Όπως τα παιδιά, έτσι και οι έφηβοι χρειάζονται συνέπεια στον ύπνο τους.\nΟ λίγος ή κακός ύπνος κατά την παιδική ηλικία εκθέτει τα παιδιά σε συναισθηματικά προβλήματα αλλά και προβλήματα συμπεριφοράς, ακόμα και μετά την ενηλικίωση.\nΈρευνα σχετικά με τον εγκέφαλο και τις λειτουργίες του αναφέρει ότι έφηβοι που έχουν εναλλασσόμενα μοτίβα ύπνου, αντιμετωπίζουν ορισμένα «θέματα» με τους νευρώνες στον εγκέφαλο και τα σήματα που εκείνος στέλνει σε συνδεόμενο ιστό.\nΠιο συγκεκριμένα, η εν λόγω πυκνότητα μειώνεται όσο οι έφηβοι μεγαλώνουν, κάτι που σημαίνει πρακτικά ότι αστάθεια στον ύπνο έχει ως αποτέλεσμα να εμποδίζεται η λειτουργία του εγκεφάλου σε ότι έχει να κάνει με την μάθηση και την προσοχή.\nΤο Εθνικό Ίδρυμα Ύπνου συνιστά 8 με 10 ώρες ύπνου την ημέρα στους έφηβους, κάτι που θα μπορούσε να είναι εφικτό, αν δεν συνέβαινε αυτό που ερευνητές λένε «φάση καθυστέρησης ύπνου». Κατά την είσοδό τους στην εφηβεία, οι νέοι κουράζονται μια ώρα αργότερα από εκείνη που ένιωθαν εξάντληση σαν παιδιά.\nΈτσι λοιπόν, αυτή η τάση που έχουν να κοιμούνται αργά είναι τόσο ισχυρή, που ειδικοί προτείνουν να υιοθετείται μια νωρίτερη ώρα ύπνου, κάτι που τελικά κάνουμε μόνοι μας στην ηλικία των 20, όταν και τελειώνει η εφηβεία.\nΌσο πιο αργά έρχεται η ώρα ύπνου, τόσο αυξάνεται η τάση που έχουν οι έφηβοι να ξυπνούν αργά τα πρωινά. Ερευνητές επιμένουν ωστόσο, πως δεν είναι σημάδι τεμπελιάς το να αργεί να ξυπνήσει ένας έφηβος, αλλά είναι κάτι που η φυσιολογία κατά κάποιον τρόπο το ενισχύει.\nΓια αυτό άλλωστε είναι σχεδόν εφιαλτικές οι μέρες στο σχολείο που ξεκινούν νωρίς. Σε μια άλλη μελέτη, η επιστήμονας ύπνου του Πανεπιστημίου Μπράουν Μαίρη Κάσκαντον, αλλά και οι συνάδερφοί της, μάζεψαν 40 μαθητές Λυκείου που ξεκινούσαν την μέρα τους στις 7.20 ή στις 8.25, αναλόγως την τάξη στην οποία πήγαιναν.\nΜετά από παρακολούθηση τους, η οποία και διήρκησε μερικές εβδομάδες, οι ερευνητές πήγαν τους συμμετέχοντες σε ειδικό εργαστήριο το Σάββατο και τους υπέβαλλαν σε τεστ το οποίο έδειχνε την συμπεριφορά τους το δεύτερο μισό μιας τυπικής μέρας στο σχολείο. Η ίδια, λέει πως οι μισοί από αυτούς ήταν «Σαν να είχαν ναρκοληψία. Τους βάλαμε για ύπνο και μέσα σε κάτω από 1 λεπτό κοιμήθηκαν. Οι εγκέφαλοί τους το είχαν τόσο ανάγκη και μέσα σε δευτερόλεπτα, τους πήρε ο ύπνος.\nΤο τίμημα για όσους εφήβους νυστάζουν φοβερά δεν είναι όμως μόνο η κακή επίδοση στο σχολείο. Τα δυστυχήματα, είναι η κύρια αιτία θανάτου στους εφήβους, εκ των οποίων τα 2/3 πρόκειται για τροχαία.\nΜελέτη του 2016 έδειξε πως έφηβοι που δεν κοιμόντουσαν όσο έπρεπε είχαν τάση στο να στέλνουν μηνύματα όσο οδηγούν, να οδηγούν υπό την επήρεια αλκοόλ ή να είναι συνοδηγοι ατόμου που έχει καταναλώσει αλκοόλ. Όλα αυτά μάλιστα, χωρίς να φορούν ζώνη. Νευρολόγοι αναφέρουν πως οι έφηβοι έχουν μια φυσική ροπή στο ρίσκο, και η έλλειψη ύπνου δεν βοηθάει.\nΌπως επιμένει η Arianna, αυτοί είναι μερικοί μόνο από τους λόγους για τους οποίους πρέπει το σχολείο να ξεκινάει αργότερα. «Η κοινωνία στιγματίζει τον ύπνο στους εφήβους», λέει ο Μάθιου Ουόλκερ και αυτό είναι εκείνο που δημιουργεί μια «κακή κατάσταση για τον ενήλικο εγκέφαλο.»\n«Οι έφηβοι χρειάζονται αρκετό ύπνο, η ίδια η φύση τους κάνει να κοιμούνται αργότερα αλλά παρόλα αυτά, πρέπει να πάνε νωρίς στο σχολείο. Αν κοιμηθούν παραπάνω το Σαββατοκύριακο, τότε τους λένε ότι χαράμισαν την ημέρα τους και αυτό είναι μια »κοινωνική» τραγωδία», συμπληρώνει ο ίδιος. Άλλωστε, η έλλειψη ύπνου στους εφήβους κοστίζει ζωές.\nΤα χρόνια του Πανεπιστημίου και το μετά: Όταν ο ύπνος συνδέεται με το κατόρθωμα\nΨυχολόγοι αναφέρονται στην περίοδο μεταξύ των 25 – 29 ως την «αναπτυσσόμενη ενηλικίωση». Μάλιστα, με την σύμφωνη γνώμη των ειδικών στην μελέτη ύπνου, οι μελέτες αναφορικά με το συγκεκριμένο target group γίνονται σε φοιτητές Πανεπιστημίου. Όπως συμβαίνει και με τις νεαρότερες ηλικίες, οι έρευνες δείχνουν πως καλός ποιοτικά ύπνος, έχει θετικά αποτελέσμα στην υγεία αλλά και τις επιδόσεις μας.\nΑπό την άλλη, κακός ύπνος σημαίνει άγχος και συμπτώματα κατάθλιψης, κακή διατροφή και λιγότερο καλούς βαθμούς. Όπως συμβαίνει και με τους εφήβους, έτσι και οι φοιτητές Πανεπιστημίου τα πηγαίνουν καλύτερα όταν τα μαθήματά τους ξεκινούν πιο αργά. Εξάλλου, το Εθνικό Ίδρυμα Ύπνου συνιστά 7 με 9 ώρες ύπνους για τους φοιτητές.\nΑν και τα δείγματα σχετικά με τους φοιητές είναι πρώιμα, οι έρευνες που έγιναν το 2016 έδειξαν ότι εκείνοι που έχουν προβλήματα ύπνου, είναι πιο πιθανό να βγάλουν επιθετικότητα στους συντρόφους τους σε σύγκριση με εκείνους που κοιμούνται τις ώρες που πρέπει. Αυτό βέβαια, αποτελεί ένα ακόμα δείγμα ότι ο ύπνος είναι μείζονος σημασίας για την συναισθηματική μας ισορροπία.\nΕπιπροσθέτως, υπάρχει μια ακόμα έρευνα που αναφέρει ότι η έλλειψη ύπνου κάνει πιο δύσκολη την αντίληψη των συναισθημάτων μας, μιας και σε έναν εγκέφαλο που δεν έχει ξεκουραστεί, ο ειδικός φλοιός που είναι υπεύθυνος για την συμπεριφορά μας δεν έχει καλή επικοινωνία με τους υπόλοιπους, κάτι που μας κάνει να αντιδρούμε υπερβολικά όταν αισθανόμαστε απειλή.\nΕνηλικίωση: Ευθύνες, εξάντληση και ορμόνες που επηρεάζουν την ξεκούρασή σου\nΗ εγκυμοσύνη μπορεί να προκαλέσει αλλαγές στο πρόγραμμα ύπνου σου, και φυσικά το να γίνεις γονιός σημαίνει από μόνο του λιγότερο ύπνο, μιας και τα μωρά ξυπνούν πολλές φορές κατά τη διάρκεια της νύχτας.\nΜάλιστα η έλλειψη ύπνου είναι από τις πιο συχνές αιτίες επιλόχειας κατάθλιψης, κάτι που 1 στις 9 γυναίκες στην Αμερική αντιμετωπίζει, μετά τη γέννα. Μια ακόμα έρευνα, αναφέρει ότι οι γυναίκες ξυπνούν πιο εύκολα όταν ακούνε ένα μωρό να κλαίει κάτι που φυσικά αποδίδεται στο μητρικό φίλτρο.\nΕίναι γεγονός πως οι νέες μαμάδες, κοιμούνται ακόμα λιγότερο από τους νέους μπαμπάδες, γεγονός που μειώνει την απόδοσή τους στην δουλειά, υποστηρίζουν ειδικοί.\nΤα στερεότυπα ανάμεσα στα δύο φύλα, θέλουν καθήκον των μαμάδων την φροντίδα ενός νεογέννητου μέσα στη νύχτα, αν και η αύξηση των μπαμπάδων που μεγαλώνουν μόνοι τους τα παιδιά τους, τείνει να αλλάζει τον γενικό κανόνα.\nΗ Έιμυ Ρ. Βόλφον, συγραφέας του βιβλίου The Woman’s Book of Sleep, υποστηρίζει ότι το βιολογικό φύλο αλλά και ο κοινωνικός μας ρόλος είναι μείζονος σημασίας στο πως διαχειριζόμαστε την ενηλικίωση, αν και αυτό είναι κάπως σχετικό.\n«Η κατανόηση των ορμόνων αλλά και του ύπνου έγινε στο τέλος του 20στού αιώνα,» λέει η ίδια. «Ακούγεται ειρωνικό αλλά ένας από τους λόγους που οι γυναίκες έμειναν εκτός παραδοσιακών μελετών, ήταν ο φόβος ότι κάποια μπορεί να έμενε έγκυος κατά την διάρκεια της μελέτης, ή ότι μπορεί να είχε εμμηνόροια, γεγονότα που φυσικά επηρεάζουν τον ύπνο από μόνο του σαν συνθήκη».\nΣτις γυναίκες, η εμμηνόπαυση προκαλεί αϋπνίες και άλλα προβλήματα ύπνου, αφού οι εξάψεις πολλές φορές είναι ικανές να ξυπνήσουν μια γυναίκα κατά την διάρκεια της νύχτας. Οι άντρες, από την άλλη, ενδέχεται να έρθουν αντιμέτωποι με άπνοια, ένα σύνδρομο κατά το οποίο η αναπνοή κόβεται και επανέρχεται ξαφνικά. Το 24% των αντρών το συναντά στη ζωή του, ενώ το ποσοστό για τις γυναίκες, είναι μόλις 9%.\nΑρκετές είναι οι έρευνες που δείχνουν ότι το να κοιμάσαι πολύ περισσότερο ή πολύ λιγότερο από το επιθυμητό, μπορεί να οδηγήσει σε πρώιμο θάνατο. Ανάμεσα σε άλλες, μελέτη που έγινε στην Βρετανία το 2007, στην οποία πήραν μέρος 10.000 δημόσιοι υπάληλλοι ηλικίας από 35 έως 55 ετών και είχε ως αντικείμενο μελέτης 17 χρόνια από την ζωή τους, έδειξε ότι εκείνοι που είχαν βάρδιες ανάμεσα στις ώρες ύπνου τους (δεν είχαν δηλαδή ένα σταθερό πρόγραμμα), πέθαναν σε διπλάσιο ποσοστό από τους υπόλοιπους.\nΟι ερευνητές προειδοποιούν ότι 5 ή λιγότερες ώρες ύπνου σε αυτή την ηλικία, είναι ιδιαίτερα επικίνδυνες για την ζωή σου. Ενδεικτικά αναφέρουμε ότι από την ηλικία των 26 έως των 64 το Εθνικό Ίδρυμα Ύπνου συνιστά 7 με 9 ώρες βραδινού ύπνου, ενώ στην ηλικία των 65 και άνω, 7 με 8 ώρες.\nΗ τρίτη ηλικία: Η ποιότητα ύπνου γίνεται χειρότερη, αλλά η νύστα πολλαπλασιάζεται\nΓια να πούμε τα πράγματα απλά, ο εγκέφαλος μας είναι γεγονός πως γίνεται χειρότερος στο να «κοιμάται» όσο εμείς μεγαλώμουμε. Ο Μάθιου Ουόλκερ, αναφέρει ότι η ποσότητα ύπνου σου μειώνεται όταν φτάσεις τα 65, και ο λόγος είναι ότι τα ειδικά «σηνιάλα» που κρατούν τον εγκέφαλο σου κοιμισμένο μειώνονται σχεδόν στο μισό, μιας και ο εφιάλτης τον νυχτερινών επισκέψεων στο μπάνιο ξεκινά.\nΟ ύπνος σε στάδιο εκτός REM, ένα στάδιο κατά το οποίο είναι κρίσιμο για το ανοσοποιητικό, τη μνήμη σου αλλά και άλλες λειτουργίες, σαν να εξαφανίζεται μετά τα 65, λέει ο Ουόλκερ. Μάλιστα μειώνεται σε ποσοστό 40 με 50%. Οι άντρες, αντιμετωπίζουν το συγκεκριμένο ζήτημα πιο συχνά από ότι οι γυναίκες ωστόσο.\nΑυτό βέβαια, έχει αρνητικό αντίκτυπο και στις δραστηριότητες κατά την διάρκεια της ημέρας. Ο ύπνος REM δεν πέφτει δραματικά όμως μέχρι τα 80 σου, εκτός αν βρίσκεται αντιμέτωπος με ασθένειες όπως το Αλτσχάιμερ, σημειώνει ο ίδιος.\nΑν και δεν μπορείς να κάνεις πολλά πράγματα για να βοηθηθείς, έχε στο νου σου ότι πρέπει να ακολουθείς σχεδόν τους ίδιους κανόνες με έναν έφηβο: όχι αλκοόλ, όχι καφές το απόγευμα και συνέπεια στις ώρες ύπνους σου. Άλλωστε από τα 7 μέχρι τα 77, το jet lag παραμονεύει να σου χαλάσει το πρόγραμμα.\nΜπορεί να νομίζεις ότι ο ύπνος είναι μια κατάσταση κατά την οποία χαλαρώνεις, αλλά ο οργανισμός παραμένει δραστήριος και ενισχύει τις λειτουργίες του, δίνοντας σου ζωή. Και όπως θέλεις να ακολουθείς έναν υγιεινό τρόπο ζωής στον πιάτο σου, έτσι πρέπει να κάνεις και στον ύπνο σου.\n3 Μύθοι για τον ύπνο που κάνουν κακό στην υγεία σου\nΕΥΕΞΙΑ// 13 Νοεμβρίου 2020\nΈρευνα: Γιατί δεν πρέπει να κοιμάσαι παραπάνω τα Σαββατοκύριακα


Συνέντευξη με τον γγ της Δημοκρατικής Αριστεράς, Μανσούρ Ατάσι: Σκοπός είναι ο διαμελισμός της Συρίας | HuffPost Greece\n08/11/2015 14:15 EET | Updated 08/11/2015 14:15 EET\nΣυνέντευξη με τον γγ της Δημοκρατικής Αριστεράς, Μανσούρ Ατάσι: Σκοπός είναι ο διαμελισμός της Συρίας\nΟ Μανσούρ Ατάσι, 67 χρονών, από τη μαρτυρική πόλη της Χομς, είναι ο γενικός γραμματέας της Δημοκρατικής Αριστεράς της Συρίας, μια από τις πολιτικές προσωπικότητες της κοσμικής συριακής αντιπολίτευσης που ξέφυγαν από τη μέγγενη του καθεστώτος Ασάντ.\nΜετά την αποφυλάκισή του το 2012, άνθρωποι που συνελήφθησαν με την κατηγορία της τρομοκρατίας αναγκάστηκαν να δώσουν συνεντεύξεις στην κρατική τηλεόραση της Συρίας- το όνομα του Ατάσι αναφέρθηκε αρκετές φορές ως συνεργού τους.\n«Είναι η πάγια τακτική του καθεστώτος- έτσι προετοιμάζει την φυσική εξόντωση των πολιτικών του αντιπάλων. Αφού τους εκθέσει, τους δολοφονεί και αμέσως οι υπηρεσίες αποφαίνονται ότι ο νεκρός “τρομοκράτης” έπεσε θύμα εκδίκησης των συγγενών των θυμάτων του», μου λέει ο άνθρωπος που μας έφερε σε επαφή με τον Ατάσι.\nΚατέφυγε στην Αίγυπτο- και εκεί όμως πλήρωσε την κριτική στάση της Αριστεράς τόσο έναντι των «Αδελφών Μουσουλμάνων» όσο και του πραξικοπήματος που τους ανέτρεψε. Η μεταβατική κυβέρνηση του ζήτησε να εγκαταλείψει τη χώρα. Από το 2013 ζει στην Κωνσταντινούπολη, άνθρωπος με έντονη πολιτική δραστηριότητα, από τους Σύριους που όπου κι αν ζούνε πρέπει να έχουν «το νου τους»… Το καθεστώς θα ασχοληθεί πιο ενεργά με αυτούς αν καταφέρει να εδραιωθεί ξανά στο εσωτερικό της Συρίας. Προς το παρόν, η φωνή τους στα διεθνή μέσα έχει σκεπαστεί από τις πολεμικές κραυγές των τζιχαντιστών του ISIS και την προπαγάνδα του καθεστώτος Ασάντ, εσχάτως και του ρωσικού παράγοντα. Χτες, Σάββατο 8/11/2015, συριακά και ρωσικά μαχητικά βομβάρδισαν τη λαϊκή αγορά της Ντούμα στα περίχωρα της Δαμασκού.\nΔιεθνή μέσα ενημέρωσης μετέδωσαν την είδηση ως «βομβαρδισμό θέσεων των τζιχαντιστών», παρότι την περιοχή ελέγχουν πλήρως οι αντάρτες του Ελεύθερου Συριακού Στρατού (ΕΣΣ).\n«Το πρόβλημα της συριακής επανάστασης είναι η έλλειψη ενδιαφέροντος από τα δυτικά ΜΜΕ για την ανάδειξη της πραγματικότητας της και η προσπάθεια να την παρουσιάσουν ως μια θρησκευτική, φονταμενταλιστική εξέγερση αντί της επανάστασης ενός λαού που αναζητά την ελευθερία του ενώ βιώνει περισσότερο από τον καθένα τις συνέπειες της τρομοκρατίας», ξεκαθαρίζει ο Ατάσι από την αρχή κιόλας της κουβέντας μας.\nΤου ζητάω να μου περιγράψει τις διώξεις και την φυλάκισή του από το καθεστώς.\nΗ πρώτη σύλληψη μου έγινε στις 1/10/2011, λίγους μήνες μετά την έναρξη της επανάστασης- και δεν ήμουν μόνος. Οι μυστικές υπηρεσίες της αεροπορίας εξαπέλυσαν παρόμοιες επιχειρήσεις εναντίον συντρόφων σε όλη Συρία. Από τους 47 που συλληφθήκαμε εκείνη τη μέρα, αρκετοί αγνοούνται- ο συνδικαλιστής Ayed Othman στέλεχος του συνδικάτου των οικοδόμων στην πόλη Αλ- Χασακα, ο Imad Mufid Qintar, που συνελήφθη στο χωριό του στην Ίντλεμπ, ο εργάτης Ahmed Namir, από την περιοχή Qatana της Δαμασκού, ο γιατρός χειρουργός Mohammed Saleh, που απήχθη από το σπίτι του στην επαρχία Χάμα όπου εργαζόταν… Πραγματικοί άνθρωποι, όχι αριθμοί ή στοιχεία σε καταλόγους…- όπως ο σύντροφος Imad Droubi, δικηγόρος, που συνελήφθη μαζί μας, αφέθηκε ελεύθερος, συνελήφθη για δεύτερη φορά και έχασε τη ζωή στα βασανιστήρια. Οι δυνάμεις ασφαλείας στόχευαν στις δημοκρατικές δυνάμεις, αφήνοντας ελεύθερο πεδίο δράσης στις εξτρεμιστικές ομάδες με σκοπό την επιβεβαίωση του καθεστωτικού ισχυρισμού ότι πρόκειται για μια εξέγερση εξτρεμιστικών θρησκευτικών στοιχείων.\nΟι φυλακές του συριακού καθεστώτος είναι από τις χειρότερες στον κόσμο. Όταν μεταφερθήκαμε από την πόλη Χόμς στη Δαμασκό χτύπησαν έναν σύντροφο, τον Abdel-Fattah Zein- του προκάλεσαν κατάγματα πλευρών και τελικά«Τα κρατητήρια των μυστικών υπηρεσιών της Χομς είναι τόσο ασφυκτικά γεμάτα που κρατούμενοι κάθονταν κάτω σε βάρδιες, έβλεπες και ένιωθες την ψώρα να γεμίζει τα κορμιά» κατέληξε από πνευμονική αιμορραγία. Κι εγώ κινδύνεψα από τα βασανιστήρια στη διάρκεια της ανάκρισης- κατηγορήθηκα για την ίδρυση 14 συντονιστικών επιτροπών στην Χόμς και σε άλλες πόλεις της Συρίας. Με τα μάτια μου είδα να πνίγεται σε νερό ένας νεαρός κρατούμενος, χωρίς αυτό να προκαλέσει στον ανακριτή τον παραμικρό συναίσθημα- στο τμήμα των μυστικών υπηρεσιών της αεροπορίας στη Δαμασκό ο κρατούμενος βασανίζεται μέχρι να ομολογήσει ένα έγκλημα που επινόησε ο ανακριτής για αυτόν. Τα κρατητήρια των μυστικών υπηρεσιών της Χομς είναι τόσο ασφυκτικά γεμάτα που κρατούμενοι κάθονταν κάτω σε βάρδιες, έβλεπες και ένιωθες την ψώρα να γεμίζει τα κορμιά. Στην ανάκριση που αφορούσε τη συμμετοχή μου στην ίδρυση συντονιστικών επιτροπών στη συνοικία Αλ-Ζαχρα, όπου πλειοψηφούσαν Αλαουήτες και στην συνοικία Αλ-Χαμιντία, όπου πλειοψηφούσαν χριστιανοί, κινδύνεψα να χάσω η ζωή μου. Ο ανακριτής επαναλάμβανε μονότονα, «το χέρι που θα απλωθεί στις μειονότητες θα κοπεί». Του απαντούσα ότι μειοψηφία είναι αυτοί που στηρίζουν το καθεστώς, πλειοψηφία αυτοί που υποστηρίζουν την επανάσταση και ο συριακός λαός είναι ένας, με όλες τις συνιστούσες του. Συνέχιζε να με χτυπά, ας ήμουν στην ηλικία του πατέρα του, και να επαναλαμβάνει τη συγκεκριμένη φράση του- αλλά κι εγώ επέμενα, μέχρι που μπήκε στον ανακριτικό θάλαμο ο γιατρός.\n- Ποιος ήταν ο ρόλος σας στη δημιουργία των συντονιστικών επιτροπών της εξέγερσης την άνοιξη του 2011. Και πως αυτές λειτουργούσαν;\nΟι συντονιστικές επιτροπές δημιουργήθηκαν στα χωριά και στις συνοικίες και στελεχώθηκαν από νέους που αντιστέκονταν κατά του καταπιεστικού καθεστώτος και ακτιβιστές με λαϊκή αποδοχή. Οργάνωναν και συντόνιζαν τις διαδηλώσεις, ετοίμαζαν τα συνθήματα, τα πανό, τα μεγάφωνα, όλα τα μέσα για τη βιντεοσκόπηση και μετάδοση των διαδηλώσεων αυτών- η ενημέρωση και του υπόλοιπου κόσμου ήταν το μόνο όπλο μας… Διαμόρφωναν χώρους για την περίθαλψη των τραυματιών και για τη μεταφορά και φύλαξη των σωρών των νεκρών- γιατί οι δυνάμεις ασφαλείας εξαφάνιζαν ακόμη και τα πτώματα για να μην τα παραδώσουν στους συγγενείς. Οι διαδηλωτές δεν απάντησαν στην καθεστωτική βία με βία για διάστημα πάνω από 5 μήνες από την έναρξη της εξέγερσης- παρά τις μεγάλες απώλειες και τη βάρβαρη καταστολή, οι παρατηρητές ανέφεραν 800 σημεία διαδηλώσεων ενώ εκτιμάται ότι περισσότεροι από ενάμιση εκατομμύριο άνθρωποι συμμετείχαν. Είναι μια από τις μεγαλύτερες λαϊκές συμμετοχές στην ιστορία των εξεγέρσεων- αυτό κατάφεραν οι Συντονιστικές Επιτροπές. Μια μελέτη που πραγματοποιήθηκε στις αρχές του 2012 έδειξε ότι εξοντώθηκαν 4 γενιές συντονιστικών επιτροπών μόνο στο πρώτο έτος της επανάστασης- με δολοφονίες, φυλακίσεις και εξαφανίσεις ή με την απομάκρυνση κάποιων μελών λόγω της ασφυκτικής πίεσης. Υπό αυτές τις συνθήκες άπειρα στελέχη παρασύρθηκαν στην στρατικοποίηση της επανάστασης, κάτι που οδήγησε στην εξάρτηση της από την εξωτερική στήριξη.\n- Το κόμμα της Δημοκρατικής Αριστεράς πότε ιδρύθηκε και με ποιο σκοπό;\nΣτην πρώτη του μορφή, το 2003, ως «Επιτροπή (Σώμα) των Σύριων Κομουνιστών» ως κίνημα αντίστασης και διαμαρτυρίας έναντι της στάσης αριστερών δυνάμεων που ήταν στην ουσία εξαρτημένες από το καθεστώς. Σκοπός μας ήταν η ενοποίηση της συριακής αριστεράς, ο αγώνας για τη δημοκρατία και την αντιμετώπιση της καταλήστευσης της συριακής οικονομίας και του συριακού λαού. Η «Επιτροπή» κατάφερε να συσπειρώσει αρκετούς από τους κομμουνιστές που διαφωνούσαν με την πολιτική του καθεστώτος και με την απόλυτη εξάρτηση των επίσημων κομουνιστικών κομμάτων απ’ αυτό. Ιδρύθηκε ο Συνασπισμός της Μαρξιστικής Αριστεράς, που τον Απρίλιο του 2011 αποφάσισε την ενεργό συμμετοχή του στην επανάσταση- ο σύντροφος Fawaz Al-Hiraki ήταν ο πρώτος μάρτυρας των πολιτικών δυνάμεων.\n- Η ιδεολογία σας;\nΣτηρίζεται στη μαρξιστική σκέψη- δεν πιστεύουμε όμως ότι ο μαρξισμός είναι μια ακίνητη θεωρία, τουναντίον, πρέπει να εξελίσσεται ακολουθώντας την εξέλιξη των κοινωνιών. Απορρίπτουμε τη δικτατορία του προλεταριάτου και βασίζουμε τη δράση μας στη δημοκρατία.\n- Συσπειρώνετε οπαδούς;\nΤο κόμμα μας απαρτίζεται από αριστερούς που ήταν μέλη διάφορων κομμουνιστικών και αριστερών κομμάτων, όπως και από νέους που αποδέχτηκαν την πολιτική ατζέντα και τη δράση μας και συμμετέχουν στον αγώνα μας. Οι σύντροφοί μας βρίσκονται στην πλειοψηφία των επαρχιών της Συρίας και στη διασπορά, στους καταυλισμούς και στα σημεία που βρίσκονται πρόσφυγες. Δεν θέλουμε να ισχυριστούμε ότι διαθέτουμε μια τεράστια δύναμη γι’ αυτό και εργαζόμαστε συνεχώς για τη οικοδόμηση συμμαχιών που μπορούν να επιτρέψουν την επιστροφή και ενδυνάμωση της επίδρασης της προοδευτικών ιδεολογιών « Η παράλογη πραγματικότητα που βιώνει ο συριακός λαός δεν επιτρέπει τη διάδοση των πολιτικών δημοκρατικών ρευμάτων σε μεγάλη έκταση» στη χώρα μας. Συμμετείχαμε σε όλες τις πολιτικές διεργασίες που πραγματοποιήθηκαν στη διάρκεια της επανάστασης για τη δημιουργία ενός σώματος που να συμπεριλαμβάνει όλες τις πολιτικές δυνάμεις της αντιπολίτευσης. Υπήρξαν διαφωνίες, αποχωρήσεις και «πισωγυρίσματα». Πλέον γίνεται ξανά μια προσπάθεια σχηματισμού ενός Δημοκρατικού Συνασπισμού που θα ενώσει τις δημοκρατικές δυνάμεις, ώστε να ενοποιηθεί η δράση της αντιπολίτευσης και να ενισχυθεί ο ρόλος της εντός της Συρίας αλλά και στις διεθνείς σχέσεις- να ανατραπεί το καθεστώτος και να ιδρυθεί ένα δημοκρατικό, κοσμικό κράτος. Αυτά σχετικά με την πολιτική δράση μας. Σε ότι αφορά την επανάσταση, βρισκόμαστε σε όλες τις επαναστατικές δράσεις, από τις πολιτικές μέχρι την ενημέρωση και το ανθρωπιστικό έργο. Εργαζόμαστε για τη διάδοση της δημοκρατικής συνείδησης στις λαϊκές μάζες και συγκρουόμαστε με όλες τις εξτρεμιστικές δυνάμεις (Χεζμπολάχ και ISIS) που προωθούν την θρησκευτικοποιηση και τον σεχταρισμό.\nΗ επίδρασή μας στις λαϊκές συριακές μάζες παρεμποδίζεται- στις περιοχές που ελέγχονται από το καθεστώς διαπράττεται φυσική εξόντωση εκείνων που συμμετέχουν σε οποιαδήποτε κίνηση. Πρόσφατα δολοφονήθηκε με βασανιστήρια ο σύντροφος Imad Al-Drubi. Το ίδιο συμβαίνει στις περιοχές που ελέγχει το ISIS, όπου πρόσφατα αποκεφαλίστηκε ο σύντροφος Abu Maxim. Η παράλογη πραγματικότητα που βιώνει ο συριακός λαός δεν επιτρέπει τη διάδοση των πολιτικών δημοκρατικών ρευμάτων σε μεγάλη έκταση. Παρά τις δύσκολες συνθήκες υπάρχουν προσπάθειες διείσδυσης μας σε περιοχές της χώρας.\n- Για ποιους λόγους η κοσμική αντιπολίτευση είχε αρχικά εναντιωθεί στην επιλογή του ένοπλου αγώνα; Και ποιοι λόγοι στη συνέχεια την ώθησαν να αναγνωρίσει τον Ελεύθερο Στρατό σαν μάχιμη πτέρυγα της συριακής εξέγερσης;\nΗ γενική κατεύθυνση στη συριακή επανάσταση ήταν η συνέχιση της ειρηνικά ώστε να αποφευχθεί η ένοπλη σύρραξη στην κατεύθυνση της θρησκευτικής σεχταριστικής ρήξης που μας έσερνε το καθεστώς επειδή πίστευε ότι σ’ αυτά τα πεδία μπορεί «Όταν θα αλλάξουν οι συνθήκες θα αποδειχθεί ότι όλοι αυτοί οι αγωνιστές αποτελούν μια πατριωτική δύναμη που θα ενταχθεί στη δημοκρατική διαδικασία» να νικήσει. Όμως, στην πορεία των γεγονότων, από τους στρατιώτες και τους αξιωματικούς του συριακού στρατού που αρνήθηκαν να δολοφονούν το λαό τους, δημιουργήθηκε ο Ελεύθερος Συριακός Στρατός. Αρκετές δυνάμεις της ειρηνικής επανάστασης δεν μπόρεσαν να κατανοήσουν αυτή την πραγματικότητα, δεν «αγκάλιασαν» αυτό τον στρατό ανταρτών και αρνήθηκαν τη συνεργασία μαζί του- αυτό επέτρεψε σε θρησκευτικές πολιτικές δυνάμεις να ελέγξουν αρκετά τμήματά του και αρκετοί αξιωματικοί απομακρύνθηκαν. Το καθεστώς ενίσχυσε αυτό το φαινόμενο, απελευθερώνοντας εξτρεμιστικά στοιχεία που ήταν στις φυλακές του. Οι ηγέτες του «Στρατού του Ισλάμ», Zahran Aloush και του Μετώπου Αλ-Νούσρα, Al- Jolani, ήταν έγκλειστοι στις φυλακές Σεντνάγια και τους απελευθέρωσε το ίδιο το καθεστώς. Αυτό οδήγησε σε διάσπαση των δυνάμεων. Ο ΕΣΣ μάχεται χωρίς συντονισμό με τις πολιτικές δυνάμεις της αντιπολίτευσης- ένόπλες ομάδες μάχονται κατά του καθεστώτος ανεξάρτητα, ενώ οι πολιτικές δυνάμεις κάνουν επαφές και διαπραγματεύονται χωρίς συντονισμό με τον ΕΣΣ. Γίνονται προσπάθειες ενοποίησης των στρατιωτικών και πολιτικών δυνάμεων της επανάστασης- δεν έχουν ακόμα ευοδωθεί παρά την αντικειμενική ανάγκη…\nΈχουμε μαχητές σε διάφορες ένοπλες ομάδες του ΕΣΣ- υπερασπίζονται τις συνοικίες και τα χωριά τους, ειδικά στις περιοχές Ντειρ Αλ-Ζόρ, Ίντλεμπ και Νταράα. Όμως, η επιρροή των πολιτικών κομμάτων εντός του ΕΣΣ είναι περιορισμένη- σχεδόν όλες ομάδες του ΕΣΣ σχετίζονται με «υποστηρικτές». Οι στρατιωτικές επιχειρήσεις, η αγορά όπλων και εφοδίων, η κάλυψη των αναγκών των μαχητών, η περίθαλψη τους, η εξασφάλιση της ζωής των οικογενειών τους, ακόμα και η κάλυψη της δράσης τους από μέσα ενημέρωσης, όλα αυτά χρειάζονται χρηματοδοτικούς πόρους που δεν είναι οι δημοκρατικές προοδευτικές δυνάμεις σε θέση να καλύψουν. Οι «υποστηρικτές» των ένοπλων ομάδων θέτουν όρους όταν παρέχουν οποιαδήποτε βοήθεια, κυρίως να μην αναπτυχθεί οποιαδήποτε δημοκρατική πολιτική δράση εντός τους. Αυτό δε σημαίνει ότι οι μαχητές, αξιωματικοί και απλά μέλη, δεν ανήκουν στο πατριωτικό λαϊκό κίνημα. Όταν θα αλλάξουν οι συνθήκες θα αποδειχθεί ότι όλοι αυτοί οι αγωνιστές αποτελούν μια πατριωτική δύναμη που θα ενταχθεί στη δημοκρατική διαδικασία.\n- Αν ο ΕΣΣ ήταν περισσότερο ενιαίος, πολιτικά ομοιογενής και με πιο καθαρό ιδεολογικό στίγμα, με πιο έντονη παρουσία εντός Συρίας, θα είχε ήδη νικήσει. Είναι μια θέση που αρκετοί Σύριοι μου έχουν επαναλάβει. Το σχόλιο σας;\nΕίναι αλήθεια. Ένας από τους βασικούς λόγους της παράτασης της διαμάχης, της αύξησης του αριθμού των θυμάτων και της έντασης της εξωτερικής παρέμβασης είναι η διάσπαση μέσα στις δυνάμεις του ΕΣΣ και μέσα στις πολιτικές δυνάμεις της αντιπολίτευσης. Δεν υπάρχει ένα ενιαίο κέντρο που καθοδηγεί τη μάχη- αυτό προκαλεί απώλειες δυνάμεων σε εμάς, ενώ επιτρέπει στο καθεστώς να επικεντρώσει τις δικές του δυνάμεις εναντίον των ανταρτών κάθε φορά εκεί που χρειάζεται, σε κάθε περιοχή ξεχωριστά.\n- Η συμμαχία με τη Νούσρα και τους Αδελφούς Μουσουλμάνους έχει ξενίσει ή αιφνιδιάσει. Γιατί έγινε; Ήταν στρατιωτικά αναγκαία; Είναι μια πολιτική παραχώρηση εκ μέρους της κοσμικής αντιπολίτευσης;\nΔε νομίζω ότι υφίσταται τέτοια συμμαχία. Οι αδελφοί Μουσουλμάνοι είναι μια πολιτική κίνηση με την οποία έχουμε μεγάλες διαφορές, είναι γνωστή η ιστορία τους και οι πολιτικές τους αναφορές. Το Μέτωπο Αλ-Νουσρα αποτελεί τμήμα της Αλ-Καιντα- οι αφετηρίες του είναι διαφορετικές από αυτές της επανάστασης. Ίσως υπήρξαν κάποιες πρόσκαιρες συμμαχίες σε ορισμένες περιοχές και σε συγκεκριμένες περιστάσεις, για την αποτελεσματική αντίκρουση μιας επίθεσης από το καθεστώς ή το ISIS. Πιστεύω ότι αυτές οι εκλεκτικές συνεργασίες μπορούν να έχουν σημαντική επίδραση μέσα στις ισλαμιστικές δυνάμεις, ακόμα και στις ακραίες ομάδες που θέλουν να μονοπωλήσουν την εξουσία, πόσο μάλλον σε αυτές που υιοθετούν τη δημοκρατική μετάβαση. Παρατηρούμε κάποια σημεία μιας τέτοιας εξέλιξης- διαβάζουμε άρθρα και διαλέξεις γνωστών ισλαμιστών που πλέον μιλάνε για τη δημοκρατία στο Ισλάμ.\n- Πολλοί ισχυρίζονται ότι η συμμαχία αυτή με ισλαμιστές αποδυναμώνει την διαπραγματευτική/ πολιτική θέση της κοσμικής αντιπολίτευσης και του Ελεύθερου Στρατού έναντι των χωρών της Δύσης, που φοβούνται (ή αυτό επικαλούνται) πως υποστηρίζοντας τον Ελεύθερο Στρατό, ενδυναμώνουν οργανώσεις/ παρακλάδια της Αλ Κάιντα. Επίσης, πως αυτή η ετερόκλητη συμμαχία ενισχύει την ρητορική του Άσαντ ότι δήθεν «μάχεται τρομοκράτες». Η θέση σας;</em>\nΗ συριακή αντιπολίτευση και οι μαχητές του ΕΣΣ πολεμάνε το ISIS σε πολλές περιοχές της Συρίας. Μάλιστα το ISIS ουσιαστικά επιτίθεται στις περιοχές που ελέγχονται από τον ΕΣΣ- και όχι στον Ασάντ. Όπως ανέφερα μπορεί να υπήρξαν κάποιες πρόσκαιρες συνεργασίες που επιβλήθηκαν από στρατιωτική ανάγκη και όπου το Μέτωπο Αλ-Νουσρα έπαιρνε μέρος, χωρίς όμως ηγετικό ρόλο. Οι διεθνείς δυνάμεις- και αναφέρομαι ειδικά στην Ευρώπη και στις ΗΠΑ- που χρησιμοποιούν αυτό το γεγονός ως άλλοθι για μην προσφέρουν οποιαδήποτε ουσιαστική βοήθεια, κρατούσαν την ίδια αδιάφορη στάση πριν ακόμα εμφανιστεί το Μέτωπο Αλ-Νούσρα και το ISIS. Μόνο η πτώση του καθεστώτος και η γρήγορη καταπολέμηση και απομάκρυνση του εξτρεμισμού που πρεσβεύουν οργανώσεις όπως η Χεζμπολάχ και οι Ιρακινοί σιίτες της Ταξιαρχίας «Αμπού Φαντλ αλ-αμπάσι», και του ISIS φυσικά, θα εξαλείψουν τον εξτρεμισμό από τη χώρα μας. Καταδικάσαμε το μέτωπο Αλ-Νουσρα και δεν έχουμε καμία συνεργασία ή επαφή. Το θεωρούμε μια εξτρεμιστική ακραία οργάνωση και το συγκαταλέγουμε στις δυνάμεις που δεν θα έχουν μέλλον στη χώρα μας- δε θα του επιτρέψουμε να καταλάβει και να ελέγχει οποιαδήποτε περιοχή της Συρίας και δεν πρόκειται να συμμαχήσουμε μαζί του ούτε πολιτικά ούτε στρατηγικά.\n- Γιατί λοιπόν η Δύση παραμένει αμέτοχη επί της ουσίας;\nΣτην πραγματικότητα η Δύση εγκρίνει αυτά που γίνονται στη Συρία- η κυβέρνηση των ΗΠΑ υλοποιεί την πολιτική Ομπάμα, που δεν επιθυμεί να στηρίξει τη συριακή πολιτική αντιπολίτευση γιατί απλώς δεν επιθυμεί την πτώση του καθεστώτος Άσαντ. Η στρατιωτική στήριξη που παρέχεται στις ομάδες του ΕΣΣ περιορίζεται σε ελαφρύ οπλισμό που έρχεται από τη «μαύρη «Στην πραγματικότητα η Δύση εγκρίνει αυτά που γίνονται στη Συρία- η κυβέρνηση των ΗΠΑ υλοποιεί την πολιτική Ομπάμα, που δεν επιθυμεί να στηρίξει τη συριακή πολιτική αντιπολίτευση » αγορά» με τη στήριξη χωρών του Κόλπου. Πρόσφατα μόνο προμηθεύτηκαν οι αντάρτες κατευθυνόμενα αντιαρματικά όπλα (TOW)- μπόρεσαν έτσι να αντιμετωπίσουν τις επιθέσεις των καθεστωτικών δυνάμεων, που είχαν τεράστιες απώλειες. Αυτό αποδεικνύει ότι τα όπλα δεν έφτασαν σε εξτρεμιστικά χέρια αλλά χρησιμοποιήθηκαν κατάλληλα και σε περιοχές που απειλήθηκαν από το καθεστώς. Οι φόβοι και οι ισχυρισμοί ΗΠΑ και Ευρώπης κατέπεσαν. Το ISIS, απεναντίας, διαθέτει μεγάλες ποσότητες οπλισμού που του «παραχώρησε» η κυβέρνηση Μαλίκι του Ιράκ, όταν ζήτησε από τις στρατιωτικές της δυνάμεις να υποχωρήσουν, αφήνοντας στους τζιχαντιστές το βαρύ και μεσαίο αμερικανικό εξοπλισμό τους.\n- Ποιοι υποστηρίζουν ενεργά σήμερα τον Ελεύθερο Στρατό; Και ποια είναι η δύναμή του στη Συρία;\nΤον ΕΣΣ στηρίζουν κάποιες χώρες του Κόλπου. Μερική στήριξη υπάρχει και από την Τουρκία και επιλεκτική βοήθεια από τις ΗΠΑ και την Ευρώπη. Οι ένοπλες ομάδες του ΕΣΣ απελευθέρωσαν από τις καθεστωτικές δυνάμεις το 70% των εδαφών της Συρίας. Tο ISIS κατέλαβε κάποιες απ’ αυτές τις περιοχές μετά από σκληρές μάχες και με την πρακτική βοήθεια του καθεστώτος, που δεν πρόβαλε καμία αντίσταση στην επέλαση των μισθοφόρων του Ισλαμικού Κράτους. Κραυγαλέα περίπτωση αυτής της «εκεχειρίας» είναι η κατάληψη της Παλμύρας από τους τζιχαντιστές. Τα ερωτήματα που εγείρονται είναι πολλά αλλά σίγουρα εξελίσσεται μια κρυφή συνεργασία μεταξύ καθεστώτος και ISIS. Πρέπει να έχουμε υπόψη ότι η παρουσία του ISIS άνοιξε το δρόμο για την επέμβαση της Ρωσίας και του Ιράν, ή των ΗΠΑ και των συμμάχων τους, στη Συρία. Και αν δεν υπήρχε το ISIS, το καθεστώς του Άσαντ θα είχε ήδη πέσει. ISIS και Άσαντ έχουν κοινά συμφέροντα- η ύπαρξη του ενός παρατείνει την ύπαρξη του άλλου. Μετά τη ρωσική επέμβαση αυτή η αλληλοτροφοδοτούμενη σχέση είναι, πλέον, εύκολα ορατή. Όταν οι καθεστωτικές δυνάμεις, με τη στήριξη των ρωσικών μαχητικών, δεν κατάφεραν να σημειώσουν καμία επιτυχία, το ISIS εξαπέλυσε επιθέσεις και κατέλαβε κάποιες περιοχές του Χαλεπιού που έλεγχε ο ΕΣΣ. Ύστερα ξέρετε τι έκανε; Τις «παρέδωσε» στις καθεστωτικές δυνάμεις.\n-Ποιος είναι ο ρόλος και οι προθέσεις της Ρωσίας;\nΠριν τη ρωσική επέμβαση το καθεστώς ήταν στα πρόθυρα της κατάρρευσης. Το ηθικό των καθεστωτικών δυνάμεων είχε πληγεί και υποχωρούσαν συνεχώς μπροστά σε κάθε επίθεση που πραγματοποιούσε ο ΕΣΣ. Αυτό φάνηκε στην πόλη Ίντλεμπ και στην κατάληψη του στρατιωτικού αεροδρομίου Αμπού Ντουχούρ (Abu Duhour), στην πόλη Ντείρ Α-Ζόρ, όπως και σε μάχες στη νότια Συρία. Η υποχωρητική πολιτική του Ομπάμα και η επιθετική στάση του Πούτιν, δρομολόγησαν από κοινού τη ρωσική επέμβαση στη Συρία, στο αεροδρόμιο Χαμίμ)- και τελικά μια νέα κατάσταση στη Μέση Ανατολή προς όφέλος της Ρωσίας, αλλά με τίμημα το αίμα του συριακού λαού. Υπάρχει συντονισμός μεταξύ Ρωσίας και Ισραήλ, όπως και ρωσο-αμερικανικός στις αεροπορικές επιδρομές. Και αυτό υποδεικνύει ότι Ρωσία και ΗΠΑ φροντίζουν να είναι σε αρμονία με την ισραηλινή πολιτική- που θεωρεί μια αδύναμη Συρία ως εγγύηση της συνέχισης της ηγεμονίας του Ισραήλ στην περιοχή, ενώ φοβάται ότι με την πτώση του καθεστώτος Άσαντ μπορεί το Ισραήλ να βρεθεί αντιμέτωπο με μια νέα πραγματικότητα που δεν θα είναι σε θέση να ελέγξει. Η καταστροφή που συντελείται εξυπηρετεί τους στόχους ενδυνάμωσης του Ισραήλ, παρότι αυτό απέτυχε μέχρι σήμερα να είναι αποτελεσματικός «χωροφύλακας» των ΗΠΑ στην περιοχή.\n- Θα σημάνει η πτώση του καθεστώτος και το τέλος του συριακού εμφύλιου; Ή θα έχουμε έναν νέο εμφύλιο μεταξύ κοσμικών- ισλαμιστών;\nΑυτό εξαρτάται από τον τρόπο πτώσης του καθεστώτος. Αν πέσει το καθεστώτος από τους εξτρεμιστές, αυτό σημαίνει ότι, ναι, είμαστε μπροστά σε έναν νέο εμφύλιο. Άλλωστε, οι δυτικές προσπάθειες στοχεύουν στον διαμελισμό της Συρίας, όπως έχουν δηλώσει αρκετοί δυτικοί και αμερικάνοι αξιωματούχοι. Και όπως επιθυμεί το Ισραήλ. Αν δοθεί πολιτική λύση που θα βασίζεται στη συμφωνία Γενεύης 1, με την απομάκρυνση του Άσαντ, μια τέτοια εξέλιξη μπορεί να αποτελέσει την ασπίδα που θα αντικρούσει οποιοδήποτε εξτρεμισμό και θα σημαίνει νίκη της επανάστασης. Για αυτό παλεύουμε. Θέλω όμως να δηλώσω ότι δεν υπάρχει αυτή τη στιγμή στη Συρία εμφύλιος πόλεμος με τη στενή έννοια της λέξεως. Η διαμάχη είναι μεταξύ των στρατιωτικών δυνάμεων του καθεστώτος και του συριακού λαού, από την άλλη πλευρά. Ο ίδιος ο συριακός λαός εξακολουθεί και διατηρεί τη συνοχή του. Υπάρχουν πολίτες που στηρίζουν το καθεστώς και ζουν σε περιοχές που ελέγχονται από αυτό, αλλά δεν «σηκώνουν όπλα». Σε πολλές συριακές επαρχίες, όπως στη Λατάκια και στη Δαμασκό υπάρχει μια συμβίωση και συνύπαρξη όλων των συνιστωσών, που καθιστά τον όρο «εμφύλιος πόλεμος» ψευδεπίγραφο και εκ του πονηρού.\nΗ συριακή επανάσταση είναι ένα μέρος του μεγάλου λαϊκού κινήματος που αναπτύχθηκε στις αραβικές χώρες και παλεύει για την ανατροπή των καθεστώτων της καταπίεσης- που δολοφονούν την ελευθερία των λαών, καταληστεύουν τις οικονομίες τους και εξαρτώνται από τις ξένες δυνάμεις. Παλεύουυμε για μια άλλη προοπτική ανάπτυξης και δικαιοσύνης στην περιοχή, παρά τις καταστροφές που προκλήθηκαν και θα προκληθούν.\n- Σας ευχαριστώ θερμά για τη συζήτηση κύριε Ατάσι.\nΚι εγώ σας ευχαριστώ. Και επιτρέψτε μου να θεωρήσω την ηλεκτρονική εφημερίδα σας ένα ελεύθερο βήμα για τη συριακή επανάσταση και τη διάδοση των αρχών της δημοκρατίας και της κοινωνικής δικαισύνης.\nPLUS: ΔΙΕΘΝΕΣ Συρία Προσφυγικό Μανσούρ Ατάσι Άσαντ Αφιερωματα συνεντεύξεις


Οικονομολόγοι: Όσο θα λιγοστεύουν οι εργαζόμενοι …θα αυξάνονται οι μισθοί – Ergasianews.gr\nΣύντομα οι Αμερικανοί εργάτες μπορεί να δουν το εισόδημά τους να\nαυξάνεται, ύστερα από πολλές δεκαετίες κατά τις οποίες μειωνόταν.\nσημαντική επιβράδυνση του ρυθμού αύξησης του εργατικού δυναμικού στις\nΗΠΑ, στην Κίνα και σε άλλες χώρες τα επόμενα χρόνια θα αναγκάσει τις\nεταιρείες να πληρώνουν υψηλότερους μισθούς προκειμένου να προσλάβουν\nτους εργαζομένους που θα διαθέτουν τις δεξιότητες που επιθυμούν. «Θα\nυπάρξει μετάβαση από έναν κόσμο με υπερπροσφορά εργατών σε έναν κόσμο\nόπου θα υπάρχουν ελλείψεις», λέει ο κ. Μαρκ Ζάντι, επικεφαλής\nοικονομολόγος της Moody’s. Βέβαια τα κέρδη των εργατών θα είναι η\nχασούρα των εργοδοτών αφού η αύξηση των μισθών θα περιορίσει τα εταιρικά\nκέρδη. Και οι επενδυτές μάλλον θα βγουν χαμένοι από την εξέλιξη αυτή,\nαφού θα πρέπει να προσαρμοστούν στην προοπτική χαμηλότερης κερδοφορίας,\nεξηγεί ο κ. Γκαντ Λέβανον, διευθύνων σύμβουλος του Conference Board στη\nΑκόμη και η εισοδηματική ανισότητα θα μπορούσε να αμβλυνθεί\nδιότι θα μειωθούν τα κεφαλαιακά κέρδη που αποκομίζουν οι πλούσιοι ενώ θα\nαυξηθούν οι μισθοί των εργαζομένων, προσθέτει.\nΗ εκτίμηση αυτή\nέρχεται σε έντονη αντίθεση τόσο των «τεχνοφοβικών» όσο και των\nυπερασπιστών της τεχνολογίας, που πιστεύουν ότι όλο και πιο περίπλοκα\nρομπότ θα καταστήσουν άχρηστους τους εργάτες. Ωστόσο, στο μέλλον που\nπροβλέπει ο κ. Ζάντι, η κινητήριος δύναμη θα είναι οι δημογραφικές\nεξελίξεις και όχι η εξέλιξη της τεχνολογίας, και θα είναι οι άνθρωποι\nκαι όχι οι μηχανές αυτοί που θα βγουν κερδισμένοι. Ισως ένα πρώτο σημάδι\nτης αναγέννησης των εργατών να είναι το γεγονός ότι πέρυσι αυξήθηκαν\nγια πρώτη φορά έπειτα από πολλά χρόνια τα εισοδήματα από εργασία και\nανήλθαν στο 56,7% των συνολικών εισοδημάτων από το 56,4%, δηλαδή το\nχαμηλότερο επίπεδο από τον Β΄ Παγκόσμιο Πόλεμο, όπου είχαν υποχωρήσει το\n2013. Από το 2000 και μετά τα εισοδήματα των Αμερικανών εργατών έχουν\nμειωθεί κατά περισσότερο από 6% εξαιτίας του αυξημένου ανταγωνισμού που\nαντιμετωπίζουν από χώρες που διαθέτουν φθηνότερο εργατικό δυναμικό, όπως\nΗ κατάσταση φαίνεται να αρχίζει να αλλάζει, όμως, και ο\nλόγος είναι οι δημογραφικές εξελίξεις. Εξαιτίας της παγκόσμιας μείωσης\nτων γεννήσεων, η «δεξαμενή» νέων εργατών ηλικίας μεταξύ 15 και 24 ετών\nσυρρικνώνεται κατά περίπου 4 εκατομμύρια ανθρώπους τον χρόνο, σύμφωνα με\nστοιχεία του Διεθνούς Γραφείου Εργασίας (ILO). «Θα δούμε τεραστίων\nδιαστάσεων μείωση του εργατικού δυναμικού τα επόμενα χρόνια», εκτιμά ο\nκ. Εκεχαρντ Ερνστ, υψηλόβαθμος οικονομολόγος του ILO. «Θα αυξηθεί ο\nρυθμός αύξησης των μισθών, ιδίως στους τομείς όπου απαιτείται υψηλή\nκατάρτιση», προσθέτει. Οι εργαζόμενοι στον τεχνολογικό τομέα θα είναι\nπροφανώς οι κερδισμένοι από μια τέτοια εξέλιξη. Δεν θα είναι και οι\nμόνοι όμως, αφού και σε άλλες βιομηχανίες παρατηρούνται ελλείψεις\nεργατικού δυναμικού. Στις μεταφορές, για παράδειγμα, οι νέοι οδηγοί δεν\nεπαρκούν ώστε να αναπληρώσουν τους συναδέλφους τους που\nσυνταξιοδοτούνται. Στο σύνολο των ΗΠΑ το εργατικό δυναμικό αυξήθηκε\nμόλις κατά 1,6% από το τέλος της ύφεσης (το 2009) και μετά, καθώς\nσυνταξιοδοτούνται οι εργαζόμενοι που γεννήθηκαν μεταξύ των ετών 1946 και\n1964. Ενδεικτικά τη δεκαετία του 2000 το αμερικανικό εργατικό δυναμικό\nαυξήθηκε με ρυθμό μεγαλύτερο του 10%, σύμφωνα με στοιχεία του\nαμερικανικού υπουργείου Εργασίας. Ωστόσο, δεν συμφωνούν όλοι ότι\nπρόκειται να βελτιωθεί η τύχη των εργατών. Μπορεί να ευνοούν οι\nδημογραφικές εξελίξεις τους εργάτες περιορίζοντας το εργατικό δυναμικό,\nωστόσο η εξέλιξη δεν αρκεί προκειμένου να αντισταθμίσει την πίεση που\nασκούν η παγκοσμιοποίηση και η τεχνολογική πρόοδος, θεωρεί ο κ. Αλαν\nΜπέργκερ, καθηγητής του Πανεπιστημίου Princeton και πρώην αντιπρόεδρος\nτης αμερικανικής ομοσπονδιακής τράπεζας (Fed).\nη παγκοσμιοποίηση θα διαδραματίσει περιορισμένο ρόλο, διότι δεν είναι\nμόνο στις ΗΠΑ όπου παρατηρείται έλλειψη εργατών. Σε χώρες όπως η\nΓερμανία και η Ιαπωνία το εργατικό δυναμικό έχει φτάσει ήδη στο\nυψηλότερο επίπεδο και αρχίζει να μειώνεται. Ακόμη και η Κίνα\nαντιμετωπίζει δημογραφικό πρόβλημα, που τελικά θα οδηγήσει σε μείωση του\nεργατικού της δυναμικού. Ο περιορισμός του ανταγωνισμού από το\nεξωτερικό αποτελεί καλό νέο για τους Αμερικανούς εργάτες, αν και δεν\nείναι σαφές εάν η αναμενόμενη αύξηση των εισοδημάτων από εργασία θα\nμοιραστεί ευρύτερα ή εάν θα καταλήξει μόνο στους εργάτες που διαθέτουν\nυψηλότερη εξειδίκευση. Από την άλλη πλευρά, η γήρανση του πληθυσμού θα\nδημιουργήσει νέες θέσεις εργασίας διότι κάποιος θα πρέπει να φροντίζει\nτους πιο ηλικιωμένους και πολλές από αυτές τις δουλειές, όπως νοσοκόμες\nκαι φυσικοθεραπευτές, δεν μπορούν να τις εκτελέσουν ρομπότ. Παράλληλα, η\nπρόοδος της τεχνολογίας σε τομείς όπως οι ρομποτικοί εξωσκελετοί θα\nεπιτρέψουν σε πιο ηλικιωμένους εργάτες να εκτελούν εργασίες που ποτέ\nπριν δεν μπορούσαν.\nαυξηση μισθοι προσωπικο\t2015-09-04\nΠροηγούμενο Οι δουλιές με το περιορισμένο στρες και τις υψηλές αποδοχές


«Η Ford κόντρα στη Ferrari» στην κούρσα των Οσκαρ | Protagon.gr\nH παραγωγή έχει δημιουργήσει την ταινία μεταφέροντας στην οθόνη κάθε μικρό «ψήγμα» από τον ιστορικό αγώνα του Λε Μαν. Εδώ ενημερώνει τον Ματ Ντέιμον (τρίτος από αριστερά) | Motion Pictures\nΜία ταινία-ωδή στη δεκαετία του ’60, το γράσο και τους αγώνες αυτοκινήτων, διεκδικεί από άλλες οκτώ τον τίτλο της πρώτης και καλύτερης, ακριβώς όπως διεκδίκησε τον τίτλο η Ford κόντρα στη Ferrari στο 1966\nProtagon Team 2 Φεβρουαρίου 2020, 21:20\nH παραγωγή έχει δημιουργήσει την ταινία μεταφέροντας στην οθόνη κάθε μικρό «ψήγμα» από τον ιστορικό αγώνα του Λε Μαν. Εδώ ενημερώνει τον Ματ Ντέιμον (τρίτος από αριστερά)\nΑς φανταστούμε ότι το βραβείο για την καλύτερη ταινία πηγαίνει σε αυτή που άρεσε στους περισσότερους. Τότε το «Κόντρα σε όλα» («Ford v Ferrari, Le Mans 66») θα έπαιρνε το Οσκαρ, γράφει ο Guardian. Αν ισχύει βέβαια η εκτίμηση αυτή, θα το μάθουμε στην Ελλάδα στις 10 Φεβρουαρίου.\nΗ ταινία του σκηνοθέτη Τζέιμς Μάνγκολντ έχει σπάσει τα… κοντέρ στα σινεφίλ site, όπου καταγράφεται μία πρωτοφανής κατάσταση. Η ήδη υψηλή βαθμολογία των κριτών (92%) έχει «φάει τη σκόνη» της βαθμολογίας του κοινού (98%). Συνήθως όταν η βαθμολογία των κριτών είναι πολύ υψηλή, όπως αυτή, το κοινό «σνομπάρει».\nΠρόκειται για ένα φιλμ βασισμένο στην αληθινή ιστορία του οραματιστή αμερικανού σχεδιαστή αυτοκινήτων Κάρολ Σέλμπι και του ατρόμητου βρετανού οδηγού Κεν Μάιλς. Οι δύο άνδρες ένωσαν τις δυνάμεις τους και πήγαν κόντρα στις κάθε τύπου παρεμβάσεις από την αυτοκινητοβιομηχανία, τους νόμους της φυσικής, αλλά και τους προσωπικούς τους «δαίμονες».\nΣτόχος τους ήταν να κατασκευάσουν ένα επαναστατικό αγωνιστικό αυτοκίνητο για την εταιρεία Ford Motor και να αναμετρηθούν με τα πανίσχυρα αγωνιστικά αυτοκίνητα του Εντσο Φεράρι στις 24 Ωρες του Λε Μαν, στη Γαλλία, το 1966. Και δεν είναι μόνο η υπόθεση, η αληθινή ιστορία και η ταχύτητα που λατρεύει ο κόσμος σε αυτήν την ταινία.\nΠρώτα από όλα οι Βρετανοί αγαπούν τον Κρίστιαν Μπέιλ, ο οποίος υποδύεται τον οδηγό Κεν Μάιλς. Πρόκειται για έναν χαρακτήρα που έχει τόσο μεγάλη εμμονή με τα αυτοκίνητα, που φτάνεις σε σημείο να τον λυπάσαι, σχολιάζει ο αρθρογράφος του Guardian. Η βρετανική προφορά, που ακούγεται μάλιστα σαν να έχει γεννηθεί κάπου κοντά στο Μπέρμινχαμ, είναι ακριβώς ίδια με του πραγματικού Μάιλς. Κάτι μπορεί να λατρεύουν οι Βρετανοί, ξεχνούν όμως ότι δεν συμβαίνει το ίδιο με τους Αμερικανούς, που εν γένει δεν τους αφορά πόσο επιτυχημένη θα είναι η μεταφορά στην «καταγωγή» του πρωταγωνιστή της ταινίας, αλλά να ακούν γνώριμους «ήχους».\nΤο πλούσιο παρασκήνιο στην πραγματική ιστορία της Ford κόντρα στη Ferrari στον αγώνα αντοχής του Λε Μαν, ξετυλίγεται με τρομερές συγκινήσεις και ένα απίστευτο φινάλε. Κυρίως όμως είχε τεράστιο σημειολογικό ενδιαφέρον και πολυεπίπεδους συμβολισμούς.\nΗ κούρσα του Λε Μαν δεν ήταν τόσο μια ξεκάθαρη μάχη μεταξύ ΗΠΑ και Ιταλίας ή μεταξύ συντηρητικών και προοδευτικών. Ηταν η σύγκρουση του παλιού και του νέου κόσμου. Οι παλιοί, άγραφοι κανόνες τιμής απέναντι στο έντονο χρώμα του πράσινου χρήματος.\nΟ Μάνγκολντ κατευθύνεται προς τη σωστή κατεύθυνση όταν αφήνει κατά μέρος την κόντρα των δύο κροίσων της αυτοκινητοβιομηχανίας ( Εντσο Φεράρι και Χένρι Φορντ) και εστιάζει στις εσωτερικές διαμάχες της Ford και κυρίως στον προσωπικό αγώνα των δύο φίλων για να ξεπεράσουν όλα τα εμπόδια.\nΚαι πέρα από το χρήμα και την ταχύτητα, υπάρχει και κάτι άλλο σημαντικό με το οποίο μεγάλο μέρος του κοινού θα μπορούσε να ταυτιστεί: δύο άνθρωποι που τα βγάζουν πέρα οριακά με τα οικονομικά τους, όμως είναι ευτυχισμένοι διότι έχουν καταφέρει να κάνουν αυτό που τους αρέσει. Και να είναι οι καλύτεροι σε αυτό. Και έπειτα να έρχονται οι εταιρείες, οι επιτροπές, το μάρκετινγκ και κάνουν τη ζωή τους πιο δύσκολη\nΜόνο το κατακόκκινο από την ένταση πρόσωπο του Κρίστιαν Μπέιλ μπορεί να τους απαντήσει, μόνο ο σφιγμένος από την αγωνία Ματ Ντέιμον μπορεί να καταλάβει. Και μόνο ο αντίπαλος Ferrari είναι αυτός που δείχνει τον σεβασμό που οφείλει στον ξεκάθαρα καλύτερο οδηγό του αγώνα.\nΗ ταινία έχει ακόμη τρεις υποψηφιότητες στα Οσκαρ (Μοντάζ, Μιξάζ και Μοντάζ – Ηχου), καθώς και μία υποψηφιότητα για το βραβείο Α’ Ανδρικού Ρόλου για τον Κρίστιαν Μπέιλ στις Χρυσές Σφαίρες και στα SAG Awards.\nΟι υποψήφιες για Οσκαρ καλύτερης ταινίας\nΤα Οσκαρ θα μεταδοθούν ζωντανά στις 10 Φεβρουαρίου, στις 3 τα ξημερώματα ώρα Ελλάδος από την Cosmote ΤV.


Επιβλητικός ο ΠΑΟΚ, 81-56 τον Προμηθέα - Το μπάσκετ όπως το παίζουμε στη γειτονιά μας - agapotobasket\nΟ ΠΑΟΚ δεν αντιμετώπισε προβλήματα με τον Προμηθέα στο Παλατάκι και επιβλήθηκε με 81-56 για την 3η αγωνιστική της Basket League.\nΟ δικέφαλος ξεκίνησε δυνατά την αναμέτρηση προηγήθηκε με 21-11 στο πρώτο δεκάλεπτο και έδειξε πως η υπόθεση νίκη θα κατακτηθεί πιο εύκολα από το αναμενόμενο.\nΣτο δεύτερο δεκάλεπτο αν και ο Προμηθέας ισορρόπησε την αναμέτρηση, ο ΠΑΟΚ ανέβασε κι άλλο τη διαφορά μπαίνοντας μπροστά στο ημίχρονο με 40-28.\nΊδιο σκηνικό και στο τρίτο δεκάλεπτο με τον ΠΑΟΚ να μην επιτρέπει στην ομάδα της Πάτρας να μπει στο ματς και να φτάνει τη διαφορά με το κλείσιμο της περιόδου στο +15 (57-42). Στο τέταρτο δεκάλεπτο ο Προμηθέας άφησε το ματς αφού ήταν δύσκολο να επιστρέψει και ο ΠΑΟΚ έφτασε σε μια επιβλητική νίκη με 81-56.\nΠρώτος σκόρερ για τον ΠΑΟΚ ο Χρυσικόπουλος με 16 πόντους, ενώ τον ακολούθησαν οι Χάτσερ (15π.), Αθηναίου (14π.), αλλά και ο Γκάρετ που μπορεί να σημείωσε 4 πόντους, αλλά μάζεψε 11 ριμπάουντ όπως και ο Μαργαρίτης που είχε 9 ριμπάουντ και 6 πόντους.\nΓια τον Προμηθέα διασώθηκε ο Μπράουν με 20 πόντους.


Οριστική απόφαση: Κανονικά στη Γ' Εθνική ο Παναρκαδικός | Arcadia Portal\nΣεπτέμβριος 10, 2019 - 20:33\nΟ Παναρκαδικός είναι εδώ, δηλώνει παρών και παραμένει πιστός στο ποδοσφαιρικό του ραντεβού με την ιστορία του καθώς θα αγωνιστεί κανονικά την νέα σεζόν στο πρωτάθλημα της Γ' Εθνικής κατηγορίας και τον 6ο όμιλο.\nΤέλος, αξίζει να σημειώσουμε πως η ομάδα συνεχίζει κανονικά την προετοιμασία της με καθημερινές προπονήσεις ενώ το Σάββατο 14 Σεπτεμβρίου και ώρα 17:00 το τριφύλλι θα δώσει ένα δυνατό φιλικό τεστ με αντίπαλο τον Εθνικό στην Τρίπολη με γενική είσοδο για το κοινό 5 ευρώ.\nΥποβλήθηκε από ΔΝΤ (χωρίς επαλήθευση) στις Τρί, 10/09/2019 - 21:06.\nΥποβλήθηκε από Πολιτης (χωρίς επαλήθευση) στις Τρί, 10/09/2019 - 22:14.\nΗ ομάδα είναι πολύ καλή θέλει\nΗ ομάδα είναι πολύ καλή θέλει στήριξη από την τοπική κοινωνία και όλα θα πάνε μια χαρά ,είναι και. ο όμιλος με καλέ; Ομάδες ,,ήρθε η ώρα να δούμε έναν Παναρκαδικό αντάξιο της ιστορίας του


Η FCA μας μεταφέρει στην αεροδυναμική σήραγγα Fiat Orbassano\nΑρχική » Η FCA μας μεταφέρει στην αεροδυναμική σήραγγα Fiat Orbassano\nΣτον αέρα βρίσκεται το τέταρτο επεισόδιο της σειράς της FCA, που αποκαλύπτει τι χρειάζεται ένα αυτοκίνητο ώστε να παραχθεί και αυτή τη φορά, η σειρά μεταφέρεται στην αεροδυναμική σήραγγα στο Ορμπασάνο.\nΗ μέγιστη ταχύτητα που μπορεί να αναπτυχθεί εκεί και χρησιμοποιείται για τη βελτίωση της αεροδυναμικής απόδοσης ενός οχήματος, είναι τα 210 χ.α.ω. Η εγκατάσταση μπορεί να φιλοξενήσει από αυτοκίνητα πόλης έως μεγάλα επαγγελματικά οχήματα.\nΟι δοκιμές προσομοιώνουν την κίνηση του οχήματος μέσα στον αέρα, αλλά εκεί δεν κινείται το όχημα, αλλά οι τροχοί του, καθώς τοποθετείται πάνω σε τάπητα. Επίσης, οι δοκιμές πραγματοποιούνται σε διάφορες ταχύτητες, ακόμα και σε χαμηλές.\nΗ FCA δοκιμάζει τα οχήματα σε κλίμακα 1:1. Η ακρίβεια ανέρχεται σε ποσοστό 99% και μεγάλη βάση δίνεται στους αεραγωγούς, αλλά και σε κάθε άλλη λεπτομέρεια του αυτοκινήτου.\nΗ μελέτη δεν αφορά μόνο οχήματα του Ομίλου, αλλά και ανταγωνιστών για την εξαγωγή χρήσιμων συμπερασμάτων.


Η συμφωνία των Πρεσπών είναι ένα αριστούργημα πολιτικής τέχνης | Nomadic universality Η συμφωνία των Πρεσπών είναι ένα αριστούργημα πολιτικής τέχνης – Nomadic universality\n12 Ιανουαρίου 2019 nomadicuniversalityΜακεδονία,Συμφωνία των Πρεσπών 16 Σχόλια\nΈναν καιρό, (κατά προτίμηση από αύριο), η διαδικασία που οδήγησε στη συμφωνία των Πρεσπών θα έπρεπε να περιλαμβάνεται σε όλα τα εγχειρίδια (μη στρατηγικής) στρατηγικής, εάν υπήρχαν τέτοια, και να διδάσκεται σε όλες τις σχολές πολιτικών και συναφών επιστημών.\nΕίναι μακράν το καλύτερο παράδειγμα που μπορώ να σκεφτώ για το πώς μπορεί να επιτευχθεί το μάξιμουμ αποτέλεσμα με τα μίνιμουμ μέσα· πώς μπορεί κάποιος που εκ πρώτης όψεως βρίσκεται στριμωγμένος στον τοίχο ενός δυσμενέστατου συσχετισμού δυνάμεων να παίξει σωστά τα ελάχιστα χαρτιά που έχει και, τελικά, να κερδίσει φαινομενικά ισχυρότερους αντιπάλους.\nΠριν από έναν μόλις χρόνο, η σχεδόν τριακονταετής κυριαρχία της «μακεδονομαχικής» γραμμής στο πολιτικό και ιδεολογικό προσωπικό του ελληνικού κράτους, καθώς και στην ελληνική κοινωνία, φαινόταν αδιατάρακτα εδραιωμένη. Η κυβέρνηση Τσίπρα –όπως και, για άλλους λόγους, η κυβέρνηση Ζάεφ- φαινόταν εξαιρετικά αδύναμη και πιεσμένη, χωρίς πολλές δυνατότητες να πάρει πρωτοβουλίες, να ανοίξει καινούρια μέτωπα δυσαρεστώντας ψηφοφόρους και να διαταράξει εύθραυστες ισορροπίες. Όμως, αποδείχθηκε ότι οι φαινομενικά επίφοβοι μακεδονομάχοι ήταν χάρτινες τίγρεις. Άρκεσε μία απλή τολμηρή κίνηση για να ξεδοντιαστούν και να βρεθούν σε αδυναμία να αντιδράσουν.\nΒεβαίως, όταν λέμε «απλή», αυτό αναφέρεται στη στιγμιαία και εστιασμένη δράση της κίνησης αυτής στη συγκυρία, στην θυελλώδη απεδαφικοποίηση που επιφέρει στο πεδίο της σύγκρουσης. Ως προς την προετοιμασία της, η συμφωνία η ίδια δεν ήταν καθόλου απλή, αλλά αποτέλεσμα μακράς, επίπονης και ευφυούς εργασίας, ώστε να «οχυρωθεί» το κείμενο και να είναι όσο το δυνατόν λιγότερο ευπρόσβλητο από τα βέλη του αντιπάλου.\nΑυτό που πρέπει να κρατήσει όποιος πραγματικά ενδιαφέρεται να σκεφτεί σοβαρά την πολιτική, και όχι να κλαψουρίζει ή να ηθικολογεί, είναι ότι στην πολιτική, όπως και στον πόλεμο, δεν κερδίζει όποιος έχει συσσωρεύσει ποσοτικά περισσότερες δυνάμεις από τον αντίπαλό του, αλλά όποιος καταφέρνει να αξιοποιήσει καλύτερα αυτές τις δυνάμεις του –όσο και, ιδίως, τις δυνάμεις του αντιπάλου. Με όρους Ντελέζ-Γκουατταρί, η συμφωνία είναι ο θρίαμβος του μειονοτικού γίγνεσθαι (devenir minoritaire) έναντι του πλειοψηφικού γεγονότος (fait majoritaire).\nΓια παράδειγμα: ένα από τα φαινομενικά αξεπέραστα μειονεκτήματα που αντιμετώπιζε πριν τη συμφωνία η κυβέρνηση Τσίπρα ήταν ότι, σύμφωνα με όλες τις ενδείξεις, η δημοτικότητά της βρισκόταν σε χαμηλό σημείο, ενώ όλοι οι παρατηρητές εμφανίζονται πεπεισμένοι ότι η θητεία της δεν πρόκειται να ανανεωθεί στις επόμενες εκλογές. Με την υπογραφή της συμφωνίας, όμως, η κυβέρνηση μετέτρεψε αυτό το μειονέκτημα σε πλεονέκτημα. Αντί να υποχωρήσει προς τα πίσω, προέκρινε μία αιφνιδιαστική φυγή προς τα εμπρός, και μάλιστα με τέρμα γκάζι, σκεπτόμενη ίσως ότι «ο βρεμένος τη βροχή δε φοβάται» και ότι, με μία τέτοια κίνηση, δεν μπορεί να της συμβεί τίποτε χειρότερο· άρα απ’ αυτήν έχει να κερδίσει πολλά, και να χάσει λίγα. Σύμφωνα με τις συμβάσεις με τις οποίες διεξάγεται στις κοινοβουλευτικές δημοκρατίες το πολιτικό παιχνίδι, μια διεθνής –ή και εσωτερική, άλλωστε- πράξη την οποία υπογράφει η νόμιμα εκλεγμένη κυβέρνηση, δεσμεύει τη χώρα, ασχέτως εάν τη συγκεκριμένη στιγμή η κυβέρνηση αυτή είναι ψηλά ή χαμηλά στις δημοσκοπήσεις. Οι κυβερνήσεις δεν κρατάνε για πάντα· οι διεθνείς συμφωνίες όμως κρατάνε. Ή πάντως, κρατάνε μέχρι να αναιρεθούν με νέα συμφωνία και των δύο ή περισσότερων μερών· αλλιώς, με πόλεμο.\nΗ κυβέρνηση Τσίπρα λοιπόν έβαλε τη δυσμενή εσωτερική συγκυρία να δουλέψει γι’ αυτήν· το ίδιο ακριβώς έκανε και με την ευρωπαϊκή και γενικότερα τη διεθνή συγκυρία. Σε μια φάση εντάσεων, καχυποψίας, εθνικών περιχαρακώσεων και οικοδόμησης τοίχων, όπου διεθνώς υπήρχε «ζήτηση» για καλές ειδήσεις, ειδήσεις για συνεννόηση και επίλυση συγκρούσεων, ήταν πολύ απλό να σκεφτεί κανείς ότι η προσπάθεια να λυθεί μια διακρατική διαφορά τριάντα χρόνων θα συγκέντρωνε την καθολική αποδοχή όλων των υπόλοιπων χωρών του πλανήτη, οι οποίες ούτως ή άλλως εδώ και καιρό έβρισκαν τη διαφωνία γελοία και κυριολεκτικά ακατανόητη γι’ αυτές.\nΕίναι κωμικό, και δείγμα πολιτικής ανοησίας και αναλφαβητισμού, να υποστηρίζεται ότι τη συμφωνία «την επέβαλαν οι ξένοι» και ότι «ο Τσίπρας υποτάχθηκε στο ΝΑΤΟ». Όσοι το λένε αυτό, είτε εκ δεξιών είτε εξ αριστερών –άλλωστε μερικές φορές είναι δύσκολο να ξεχωρίσεις τους μεν από τους δε-, κάνουν το εξής παιδαριώδες λάθος ανάγνωσης της συγκυρίας: στο πλαίσιο ενός μεθοδολογικού εθνικισμού/ ολοκληρωτισμού, φαντάζονται ότι και οι άλλοι επιθυμούν (και οφείλουν να επιθυμούν) ό,τι και αυτοί. Όταν λέμε ότι κάποιος «υποτάσσεται», προϋποθέτουμε ότι επιθυμεί το Α αλλά κάποιος άλλος παρεμβαίνει και του επιβάλλει να ακολουθήσει το Β. Εδώ, όμως, αυτό το Α –την ζηλότυπη διαφύλαξη της αποκλειστικότητας στη χρήση του «πανάρχαιου ελληνικού ονόματος»- το επιθυμούσαν, και το επιθυμούν, οι επικρίνοντες, όχι οι επικρινόμενοι. Η ελληνική κυβέρνηση δεν υποτάχθηκε στην ανώτερη ισχύ άλλων κυβερνήσεων και διεθνών οργανισμών· την αξιοποίησε, την έβαλε να δουλέψει για το δικό της σκοπό. Όσοι λένε το αντίθετο είναι βυθισμένοι στη διανοητική και πρακτική ανημπόρια και τη μνησικακία τους.\nΜετά τη χθεσινή έγκριση των τροποποιήσεων από τον αντισυμβαλλόμενο, το ποτάμι δεν γυρίζει πίσω. Ο τερματισμός της διαμάχης, τουλάχιστον σε επίπεδο κρατών, είναι πλέον διεθνές κεκτημένο. Ακόμα και αν υποθέσουμε ότι η παρούσα κυβέρνηση αύριο πέφτει και στη θέση της έρχεται μία άλλη υπό την νυν αξιωματική αντιπολίτευση, τίποτα δεν πρόκειται να αλλάξει. Πρώτον διότι είναι σαφές ότι ο Κυριάκος Μητσοτάκης, στην περίπτωση που εκλεγεί, δεν πρόκειται να υπαναχωρήσει από τη συμφωνία· απλώς τώρα προβαίνει σε διάφορες επιτελέσεις ρουτίνας για να ψαρεύει στα θολά νερά του (ακρο)δεξιού λαϊκισμού. Αλλά δεύτερον, και κυριότερον, ακόμη και αν –ιδίως εάν- η ελληνική κυβέρνηση υπαναχωρήσει ενώ η άλλη πλευρά έχει συμφωνήσει, τότε απλούστατα θα γίνει διεθνώς περίγελος, χωρίς ούτε καν να καταφέρει να αποτρέψει το ουσιαστικό αποτέλεσμα: όλες οι χώρες της υφηλίου, ευλόγως, θα της επιρρίψουν την ευθύνη και θα αναγνωρίσουν αμέσως τη γειτονική χώρα ως Βόρεια Μακεδονία –αν όχι ως απλώς Μακεδονία, όπως είχαν κάνει ήδη οι περισσότερες.\nΕκτός από το κρατικό επίπεδο, βέβαια, υπάρχει και το κοινωνικό. Σε αυτό, οι μακεδονομάχοι μπορούν να συνεχίσουν να γαυγίζουν και να γκρινιάζουν για την «πανάρχαια ελληνική κληρονομιά που μας κλέβουν» κ.ο.κ. Πέρα από αυτή τη γκρίνια, όμως, δεν φαίνεται να μπορούν να κάνουν και πολλά πράγματα. Πάντως ό,τι δοκίμασαν όλο αυτό το διάστημα, όπως έχουμε ήδη γράψει εδώ και καιρό, σημείωσε παταγώδη αποτυχία. Στα υποτιθέμενα «συλλαλητήρια» ο κόσμος δεν ήρθε στο ραντεβού, ενώ οι καταλήψεις που επιχείρησαν να στηθούν με χουντικά συνθήματα, όπου έγιναν, δεν κράτησαν παραπάνω από μια μέρα και έχουν ήδη ξεχαστεί.\nΤο χαρμόσυνο μήνυμα λοιπόν από τη συμφωνία των Πρεσπών είναι το εξής: τα πράγματα αλλάζουν. Ο μετασχηματισμός είναι δυνατός. Και ο πιο δυσμενής συσχετισμός ανατρέπεται, εάν βρεις το κουμπί του.\n→ Και δεν τις ισοπεδώνουμε από τώρα να τελειώνουμε;\n← «Ελληνάκι», ο Καζαντζίδης του εκσυγχρονισμού\n16 σκέψεις σχετικά με το “Η συμφωνία των Πρεσπών είναι ένα αριστούργημα πολιτικής τέχνης”\nΠαράθεμα: Η συμφωνία των Πρεσπών είναι ένα αριστούργημα πολιτικής τέχνης - iNotos.gr\nΠως μπορεί να γίνει αποδεκτή μία συμφωνία της οποίας ο χρονικός όρος υποχρέωσης της in toto τροποποίσης του συντάγματος του ενός μέρους έχει παραβιαστεί; Ή μήπως, στον βωμό των ιδεολογικών πεποιθήσεων ή της πολιτικής σκοπιμότητας πρέπει να κάνουμε τα στραβά μάτια στην νομιμότητα;\n13 Ιανουαρίου 2019 at 13:07\t Απάντηση\nΟι εκατέρωθεν εθνικιστικες μωρό φιλοδοξίες υποχώρησαν προσωρινά με απαίτηση του μεγάλου αφεντικού. Των ΗΠΑ. Με απαίτηση αυτών που είναι οι φονιάδες των λαών και καθόλου ειρηνοφιλοι και αντιεθνικιστές. Γι αυτό η Ειρήνη τους είναι προσωρινή και επισφαλής.\nΜία μικρότερη εθνικιστική αντιπαραθεση συμπιεστηκε για να υπηρετήσει μια μεγαλύτερη αντιπαραθεση. Για να κυκλωθει και να αποκλειστεί η Ρωσία, ο βασικός ανταγωνιστής των ΗΠΑ. Μακάρι να ήταν αλλιώς, αλλά δεν ειναι\n18 Ιουνίου 2020 at 09:23\t Απάντηση\nΕίσαι ηλίθιος και μαζοχιστής.\nΗδονίζεσαι να είσαι δυστυχισμένος και να κλαψουρίζεις, και έχεις πολιτική σκέψη νηπιαγωγείου. Γι’ αυτό και δεν έχεις καταφέρει ένα ορατό πολιτικό αποτέλεσμα εδώ και δεκαετίες.\nΗ ιστορία προχωράει και σε αφήνει πίσω της.\n18 Ιουνίου 2020 at 09:39\t Απάντηση\nΟ/Η iannis63 λέει:\nΝα ξεκαθαρίσω από την αρχή ότι δεν με ενδιαφέρει όπως και να λέγεται η γειτονική μας χώρα -ακόμη και σκέτο Μακεδονία. Όχι διότι οι γείτονες είναι «καθαροί» απόγονοι του Αλέξανδρου -ας γελάσω…- αλλά διότι ο κάθε λαός έχει το δικαίωμα στον αυτοπροσδιορισμό του.\nΌμως η κυβέρνηση Τσίπρα έπαιξε τον ρόλο που ήθελαν η ΕΕ και το ΝΑΤΟ. Το πρόβλημα για τον συριζα ήταν ότι οι σύμμαχοι τον στήριξαν για να κάνει την δουλειά που ήθελε αλλά δεν μπορούσε να κάνει η ΝΔ και το ΠΑΣΟΚ αλλά, ξέρεις, οι ξένοι δεν ψηφίζουν…\n17 Απριλίου 2021 at 11:27\nΜάλιστα. Με άλλα λόγια, «εγώ δεν είμαι ρατσιστής, απλώς αυτοί είναι μαύροι».\n17 Απριλίου 2021 at 16:38\nΕμένα με ενδιαφέρει πάρα πολύ πώς θα λέγεται η γειτονική χώρα.\nΉ μάλλον, με ενδιαφέρει να κοπεί ο βήχας σε όσους στην Ελλάδα νομίζουν ότι τους πέφτει λόγος για το πώς θα ονομαστεί.\nΤο ζήτημα του σημειώματος αυτό είναι. Όποιος «δεν τον ενδιαφέρει» το ζήτημα αυτό αλλά άλλα, δεν βλέπω τι λόγο έχει να συμμετέχει στη συζήτηση.\n17 Απριλίου 2021 at 16:41\t Απάντηση\n«Ο/Η Α.Γ. λέει:\nΜάλιστα. Με άλλα λόγια, «εγώ δεν είμαι ρατσιστής, απλώς αυτοί είναι μαύροι»»\nΠου είδες να γράφω για «μαύρους»; Εγώ λέω ότι έχουν δικαίωμα να αυτοπροσδιορίζονται όπως θέλουν, άρα και ως Μακεδόνες (εγώ πάντα έτσι τους έλεγα), χωρίς ανταλλάγματα και συμφωνίες με τους ιμπεριαλιστές των ΗΠΑ και της ΕΕ. Να στο πω πιο λιανά, το πρόβλημα (μου) δεν είναι ότι ο συριζα αποδέχτηκε την ονομασία Μακεδόνες (φυσικά δεν είχε κότσια να το κάνει και να σταματήσει εκεί) αλλά ότι το έκανε στο τραπέζι των ιμπεριαλιστικών διαπραγματεύσεων.\n17 Απριλίου 2021 at 21:01\t Απάντηση\nΗ φράση αυτή δεν αναφέρεται κατά κυριολεξία στους μαύρους. Λέγεται παροιμιωδώς για όποιον δηλώνει φραστικά ότι είναι υπέρ του αυτοπροσδιορισμού και της ανοχής, αλλά στην πράξη τοποθετείται εναντίον τους με διάφορες προφάσεις.\n17 Απριλίου 2021 at 22:47\t Απάντηση\nΚαι που είδες να είμαι εναντίον του αυτοπροσδιορισμού των γειτόνων ως Μακεδόνες; Ξεκαθάρισα: επιστημονικά δεν είναι «καθαροί» απόγονοι του Αλέξανδρου όπως λέει η εθνικιστική τους προπαγάνδα αλλά έχουν το δικαίωμα να λέγονται Μακεδόνες/Μακεντόνετς (όπως και εμείς δεν είμαστε «καθαροί» απόγονοι του Περικλή -όπως λέει η δική μας εθνικιστική προπαγάνδα για να αποκτά ο ελληνικός καπιταλισμός δικαιώματα στον χώρο και στην Ιστορία- αλλά αυτοπροσδιοριζόμαστε ως Έλληνες).\nΕναντίον του αυτοπροσδιορισμού των άλλων είναι εκείνοι που συνδέουν τον αυτοπροσδιορισμό με ανταλλάγματα και παζάρια με τον ιμπεριαλισμό (και συγκεκριμένα αναφέρθηκα στον συριζα)\n17 Απριλίου 2021 at 23:24\nΤο είδα στο «αλλά».\nΌποιος είναι υπέρ κάποιου πράγματος, λέει απλώς «είμαι υπέρ – τελεία». Δεν λέει «είμαι υπέρ, ΑΛΛΑ αν είναι και κάποιος άλλος υπέρ τότε είμαι κατά».\n18 Απριλίου 2021 at 20:31\n«Δεν λέει «είμαι υπέρ, ΑΛΛΑ αν είναι και κάποιος άλλος υπέρ τότε είμαι κατά»».\nΣυριζαίικες σοφιστείες… Είμαι υπέρ του αυτοπροσδιορισμού των γειτόνων χωρίς «αλλά» γι’ αυτό και δεν θα έμπαινα σε διαπραγματεύσεις για το όνομα ΤΟΥΣ. Ο συριζα έκανε διαπραγματεύσεις διότι είχε να πάρει και να δώσει υπό την επίβλεψη του ιμπεριαλισμού και για τα συμφέροντα τόσο των ΗΠΑ/ΕΕ όσο και του ελληνικού κεφαλαίου.\nΕν ολίγοις είμαι υπέρ του αυτοπροσδιορισμού και κατά της Συμφωνίας ένταξης της ΒΜακεδονίας στα σχέδια του ΝΑΤΟ.\n19 Απριλίου 2021 at 02:22\t Απάντηση\nΚαι κυρίως, ιδεαλιστικές και ανέξοδες.\nΔηλώνεις υπέρ του αυτοπροσδιορισμού, αλλά είσαι κατά της συμφωνίας που τον υλοποιεί έστω ατελώς προβάλλοντας μία μαξιμαλιστική θέση για το τι ΘΑ έκανες εσύ αν ήσουν το ελληνικό κράτος, η οποία ευτυχώς ή δυστυχώς δεν μπορεί να δοκιμαστεί διότι δεν είσαι ούτε θα γίνεις ποτέ. Οπότε, ως προπονητής της εξέδρας απορρίπτεις την υπαρκτή ήττα του ελληνικού εθνικισμού εν ονόματι μίας φανταστικής πιο συντριπτικής ήττας, η οποία δεν θα έρθει ποτέ.\n20 Απριλίου 2021 at 09:02\t Απάντηση\nΧαίρετε φίλτατοι συνέλληνες καί φίλτατες συνελληνίδες. Φαίνεται ότι δεν απαντάτε στην ουσία του θέματος. Καί η ουσία του θέματος είναι όλως ευρυτέρα καί διάφορος.\nΑπλώς πρέπει να διερωτηθείτε τα συγκεκριμένα κατωτέρω κρίσιμα ερωτήματα καί θα βρείτε την ουσίαν του θέματος.\n(1) Ποιοί έθεσαν το θέμα της ονομασίας;\n(2) Ποιό είναι το διακύβευμα μέσω της επιμάχου ονομασίας;\n(3) Ποιό είναι το σχετικό πολιτικό σκεπτικό;\n(4) Γιατί ο ΣΥ.ΡΙΖ.Α. – Π.Σ. καί η εν γένει “αριστερά” παρέδωσε το συγκεκριμένο όνομα;\n(5) Ποιό είναι το χρονικό εύρος των των εξελίξεων ως προς το συγκεκριμένο όνομα;\n(6) Ποιό θα είναι το μελλοντικό αντίτιμο των υπογραψάντων την συμφωνία των Πρεσπών πολιτικάντηδων της Ελλάδος;\nΕάν απαντήσετε στα έξι (6) συγκεκριμένα παρατιθέμενα κρίσιμα ερωτήματά μου, τότε θα κατανοήσετε πλείστα όσα δεδομένα.-\n18 Ιουνίου 2022 at 19:25\t Απάντηση\nXαιρετούμε τον φίλτατο Μακονομάχο.\nΚατωτέρω, παραθέτουμε τις ορθές απαντήσεις:\n1) Οι Έλληνες εθνικιστές.\n3) Ο ελληνικός εθνικισμός και η εκ νέου νομιμοποίηση της ακροδεξιάς στον μέινστρημ πολιτικό λόγο.\n4) Κανείς δεν παρέδωσε κανένα όνομα, ούτε είναι δυνατό κανείς να «παραδώσει» ονόματα. Η Μακεδονία πάντοτε λεγόταν από όλους Μακεδονία.\nΑπαντήσαμε, και κατανοήσαμε ότι είσαι διανοητικά και πολιτικά νεκρός, απλώς δεν το έχεις καταλάβει ακόμα.\n19 Ιουνίου 2022 at 00:03\t Απάντηση\nΟ/Η ΣΟΦΟΚΛΗΣ λέει:\nΜιλάμε για επίπεδο λόγου και φράσεων ο Α.Γ. σε όποιον διαφωνεί μαζί του\n20 Ιουνίου 2022 at 16:39\t Απάντηση